title: Rautavuoret

text: Ensimmäisellä Ajalla Pitkäpartoihin eli Durinin heimoon kuuluvat kääpiöt alkoivat asuttaa vuoria. Synkmetsässä sijaitseva suuri metsäpolku oli alun perin Pitkäpartojen rakentama, jotta he pystyisivät helposti kulkemaan Sumuvuorten ja Rautavuorten välillä.


title: Rautavuoret

text: Kolmannella Ajan vuoden 2500 tienoilla Grórin, Dáin I:n poika, perusti sinne itsenäisen valtakunnan, kun kääpiöt ajettiin pois Harmaavuorilta.


title: Rautavuoret

text: Lohikäärme Smaugin tuhon jälkeen, kun Ereborin piiritys alkoi, Grórin pojanpoika, Dáin Rautajalka, saapui 500 kääpiön kanssa Thorin Tammikilven tueksi. Viiden armeijan taistelun ja Thorinin kuoleman jälkeen Dáinista tuli uusi Vuorenalainen Kuningas.


title: Rautavuoret

text: Dáinin kaaduttua Sormuksen sodassa hänen pojastaan, Thorin Kivikypärästä, tuli sekä Ereborin että Rautavuorten hallitsija.


title: Astrid Lindgrenin bibliografia

text:
Tämä on luettelo Astrid Lindgrenin kirjoista.Kirjat ovat ilmestyneet kokoelmana "Peppi Pitkätossun tarina" (WSOY 1969; "Boken om Pippi Långstrump" 1952).
Kirjat ovat ilmestyneet myös kokoelmana "Mestarietsivä Kalle Blomkvist" (WSOY 1988).


title: Astrid Lindgrenin bibliografia

text: Kolme romaania ovat ilmestyneet kokoelmana "Maailman paras Katto-Kassinen" (WSOY 1986; "Allt om Karlsson på taket" 1972).Kirjat ovat ilmestyneet kokoelmana "Melukylässä on hauskaa" (WSOY 1987; "Bullerbyboken" 1961).


title: Astrid Lindgrenin bibliografia

text: Kirjat ovat ilmestyneet kokoelmana "Lottas komihågbok" (1993).Kirjat ovat ilmestyneet myös kokoelmana "Meidän Marikki" (WSOY 1986; "Allas vår Madicken" 1983).


title: Maailmanuskonnot

text: Maailmanuskonnoiksi kutsutaan laajalle levinneitä uskontoja.


title: Nine Mile

text: Nine Mile on kylä, joka sijaitsee Jamaikalla. Kylässä sijaitsi reggaemuusikko Bob Marleyn syntymäkoti ja lapsuuden kotipaikka. Marley myös haudattiin Nine Milessa sijaitsevaan mausoleumiin lempikitaransa kanssa. Mausoleumi on nykyään suosittu turistikohde.


title: Hullu klovni

text: Hullu klovni – Pieni tarina pahuudesta on rap-artisti Steen1:nä tunnetun Seppo Lampelan ensimmäinen kirjajulkaisu. Se julkaistiin 10. marraskuuta 2008.


title: Hullu klovni

text: Kirja alkaa juoneen liittymättömällä esipuheella, jossa kaksi miestä, Lajunen ja Ojala, istuvat kirjakustantamon neuvotteluhuoneessa. He keskustelevat Steen1:sestä ja samalla Lajunen näyttää Ojalalle jokseenkin epämiellyttävän salaisuutensa. Muutaman sivun pituisen esipuheen jälkeen alkaa kirjan varsinainen tarina, joka sijoittuu pääasiassa Itä-Helsinkiin, Itäkeskuksen alueelle. Tarina alkaa siten, että päähenkilön (nimeä ei mainita koko kirjan aikana), noin 25-35-vuotiaan miehen vaimo, Mari, häätää tämän ulos heidän kodistaan, koska tämä on riehunut heidän asunnossaan humalassa ja huumeiden vaikutuksen alaisena rikkoen huonekaluja, ja miltei repinyt poikansa, Ramin, korvan irti. Päähenkilön muut lapset ovat Neea, nuorin, ja Jessica, vanhin. Häädön saatuaan päähenkilö menee ystävänsä Happiksen (oikea nimi Kimi, saanut lempinimen jouduttuaan pienenä happikaappiin) luokse asumaan. Siellä he käyttävät erilaisia huumeita ja juovat lonkeroa. Päähenkilö kertoi Happikselle saaneensa potkut Suomen johtavasta mainostoimistosta AMT Manegementista. Seuraavana päivänä Happiksella on töitä, ja päähenkilö tapaa ystävänsä Gandhin Molly -nimisessä baarissa. He kiertelevät ympäri Itäkeskusta ja keskustaa. Seuraavina päivinä päähenkilö ja Happis suunnittelevat kostoa AMT Managementin pomolle Martti Männistölle. He muun muassa keräävät autojen alle jääneiden eläimien raatoja ja myyvät niistä valmistettua ruokaa kyseisen yhtiön työntekijöille keksimänsä lounaslähettipalvelun kautta. Päähenkilö myös murtautuu Männistön Helsingin Marjaniemessä sijaitsevaan asuntoon hakkeroidakseen heidän tietokoneensa. Päähenkilö lisää myös Männistön perheen (isä Martti, äiti Mirva ja poika Jere) elintarvikkeiden, hammastahnojen ja suuvesien joukkoon amfetamiinia ja LSD:tä. Hän myös vaihtaa Jeren lasten DVD-elokuvat porno DVD-elokuviin ja piilottaa tämän huoneeseen huumeita. Myöhemmin päähenkilö sopii tapaamisen perheensä kanssa hienossa ravintolassa, jossa he viettäisivät Ramin synttäreitä. Ilta onnistuu hyvin, päähenkilön ja Marin välit paranevat. Päähenkilö oli murtoreissullaan onnistunut saamaan selville Männistön vaimon, Mirvan olevan innostunut skientologiasta ja he houkuttelevatkin hänet heidän omaan "skientologia-lahkoonsa". He saavat tältä lisää tietoa Martti Männistöstä. Pian AMT Management on jo vararikon partaalla. Päähenkilö joutuu kuitenkin poliisin kuulusteluun, mutta kiistää kaikki syytteet kuulusteluissa. Päähenkilöä kuulustellut aggressiivinen poliisi (myös Mari nimeltään) on kuitenkin vakuuttunut päähenkilön syyllisyydestä, mutta todisteiden puutteessa hänet päästetään toistaiseksi menemään. Kirjan nimi tulee siitä, kun päähenkilön ystävä, Gandhi, kysyy tältä mitä tämä pelkää. Päähenkilö vastaa pelkäävänsä Pelle Hermannia, koska hän uskoo Hermannin olleen mielisairas, joka oli jäänyt vanhalle sirkusalueelle, jonka muu sirkuksen väki on jo hylännyt.


title: Trifenyylifosfiinioksidi

text: Trifenyylifosfiinioksidi (CHOP) on orgaaninen fosforiyhdiste, jota syntyy usein sivutuotteena kemiallisessa synteesissä käytettäessä trifenyylifosfiinia. Ainetta käytetään yhdisteiden kiteyttämiseen ja palamisen hidastamiseen.. Trifenyylifosfiini muodostaa myös kompleksiyhdisteitä useiden metallien kanssa.


title: Trifenyylifosfiinioksidi

text: Huoneenlämpötilassa trifenyylifosfiinioksidi on valkoista tai ruskehtavaa kiinteää ainetta. Se on vain hieman liukoista veteen, mutta liukenee paremmin muihin poolisiin liuottimiin kuten metanoliin ja tetrahydrofuraaniin.


title: Trifenyylifosfiinioksidi

text: Trifenyylifosfiinioksidikiteillä on kaksi päämuotoa, monokliininen ja ortorombinen. Rakenne ei kuitenkaan ole täysin jäykkä vaan fenyylirenkaiden ja fosforin välinen sidos pääsee kiertymään. Sidoskulmien vaihtelun vuoksi trifenyylifosfiinioksidi esiintyy 62 erilaisessa kidekonformaatiossa.


title: Trifenyylifosfiinioksidi

text: Trifenyylifosfiinioksidi kiteytyy itse helposti. Yhdisteen fosforiatomi ottaa melko helposti vastaan protonin. Lisäksi yhdisteen happiatomi muodostaa vetysidoksia trifenyylifosfiinioksidikomplekseissa, mikä tekee myös yhdisteestä käyttökelpoisen muiden yhdisteiden kiteyttämisessä.


title: Trifenyylifosfiinioksidi

text: Trifenyylifosfiinioksidi muodostaa kompleksiyhdisteitä useiden metallikationien kanssa. Näitä ovat muun muassa lantanidit, skandium, yttrium, beryllium, rodium ja tina.


title: Trifenyylifosfiinioksidi

text: Trifenyylifosfiinioksidia syntyy useiden orgaanisten reaktioiden sivutuotteena, kun reaktioissa käytetään trifenyylifosfiinia. Tällaisia reaktioita ovat esimerkiksi Wittigin, Staudigerin ja Mitsunoboun reaktiot. Trifenyylifosfiinioksidia syntyy myös, kun alkoholeista syntetisoidaan alkyylihalogenideja.


title: Trifenyylifosfiinioksidi

text: Trifenyylifosfiinioksidin voi pelkistää takaisin trifenyylifosfiiniksi trikloorisilaanin avulla. Pelkistys voi tapahtua joko amiinikatalyytin kanssa tai ilman sitä. Voidaan käyttää myös poolittomia liuottimia, mutta nekään eivät ole välttämättömiä.


title: Trifenyylifosfiinioksidi

text: Trifenyylifosfiinioksidi on melko vaikea erottaa halutuista tuotteista. Käytettäessä kromatografisia erotusmenetelmiä poistettavan trifenyylifosfiinioksidin mukana saataa poistua myös toivottuja yhdisteitä. Aine voidaan saostaa kiteiksi lisäämällä tuotteiden seokseen eetteriä. Voidaan myös käyttää muita fosfiiniyhdisteitä, jotka ovat helpommin poistettavia synteesin aikana.


title: Ed Westwick

text: Edward "Ed" Westwick (s. 27. kesäkuuta 1987) on englantilainen näyttelijä, joka on tullut tutuksi sarjasta Gossip Girl. Gossip Girlissä Ed nähdään kieron ja komean porvarinuoren Chuck Bassin roolissa. Ed on seurustellut Jessica Szohrin kanssa, joka näyttelee Gossip Girlissä Vanessaa.


title: Ed Westwick

text: Westwick opiskeli "National Youth Theatre"ssa Lontoossa. Hän esiintyi brittiläisessä televisiosarjoissa "Tohtorit" (hahmona nimeltä "Holden"), "Sairaalaelämää" ("Johnny Cullin") ja "Afterlife" ("Darren"). Hän on myös näytellyt elokuvissa "Murto ja varkaus", "Ihmisen pojat", "Son of Rambow", "S. Darko", joka julkaistiin suoraan DVD:lle 12. toukokuuta 2009, ja kauhuelokuvassa "100 Feet".


title: Ed Westwick

text: Westwick johtaa brittiläistä indierock-bändia nimeltä "The Filthy Youth", jossa hänen lisäkseen soittavat Benjamin Lewis Allingham, Jimmy Wright, Mitch Cox ja John Vooght. Koska Westwick ei ole ollut viime aikoina kuvauskiireidensä takia paljoa mukana bändinsä touhuissa, jonka juuret on Isossa-Britanniassa, hän on ajatellut koota toisen bändin New Yorkiin.


title: Ed Westwick

text: Westwick esiintyi "K-Swiss"in mainoksissa, ja näin ollen hänestä tulee toinen Gossip Girlissä esiintynyt näyttelijä joka mainostaa urheilujalkineita (Leighton Meester mainosti Reebokia).


title: Ed Westwick

text: Westwick seurusteli pari vuotta näyttelijä Jessica Szohrin kanssa, joka näyttelee Gossip Girl -sarjassa Vanessa Abrahamsia. Pari kuitenkin erosi toukokuussa 2010.


title: Hämähäkit (elokuva)

text: Hämähäkit ("Die Spinnen") on Fritz Langin ohjaama kaksiosainen seikkailumykkäelokuva. Ensimmäinen osa "Kultainen järvi" valmistui vuonna 1919 ja toinen osa "Orjalaiva" seuraavana vuonna. Elokuvan pääosissa esiintyivät Carl de Vogt, Ressel Orla, George John ja Lil Dagover.


title: Hämähäkit (elokuva)

text: Lang oli ottanut käsikirjoitukseensa vaikutteita sensaatio- ja kioskikirjallisuudesta. Elokuvaan vaikuttivat myös ohjaajien Louis Feuilladen ja Joe Mayn tuotannot. Tuottaja Erich Pommer oli luvannut Langin ohjata "Kultaisen järven" jälkeen "Tri Caligarin kabinetin". Hämähäkit-sarjan ensimmäinen osa oli kuitenkin niin suosittu, että Lang ohjasikin "Tohtori Caligarin kabinetin" sijaan jatko-osan nimellä "Orjalaiva". "Tohtori Caligarin kabinetin" ohjaus menikin Robert Wienelle.


title: Hämähäkit (elokuva)

text: Hämähäkkejä pidettiin pitkään kadonneena elokuvana, mutta 1970-luvun löydön ansiosta siitä tehtiin restauroitu versio, josta kuitenkin puuttuu todennäköisesti joitakin alkuperäisistä kohtauksista. Gaylord Carter teki uuteen versioon myös elokuvamusiikin, ja elokuva julkaistiin yhtenä osana DVD:llä vuonna 1999.


title: Hämähäkit (elokuva)

text: Elokuvasarjasta suunniteltiin alkujaan neljäosaista, mutta kolmatta ("Das Geheimnis der Sphinxs", "Sfinksin salaisuus") ja neljättä osaa ("Um Asiens Kaiserskrone", "Aasian keisarillisesta kruunusta") ei tuotettu koskaan.


title: Unelmien temppeli

text: Unelmien temppeli on Joe Mayn ohjaama saksalainen eeppinen mykkäelokuva vuodelta 1921. Se julkaistiin kahdessa osassa, joista ensimmäinen ilmestyi 22. lokakuuta ja toinen 19. marraskuuta.


title: Unelmien temppeli

text: Elokuva perustuu Thea von Harboun romaaniin. Tuottaja-ohjaaja Joe May oli antanut alkujaan Fritz Langin ohjata elokuvan. May päätti kuitenkin ohjata "Unelmien temppelin" itse, sillä piti Langia vielä liian kokemattomana hommaan. Lang ohjasi Harboun kirjasta uransa loppupuolella elokuvat "Eschnapurin tiikeri" ja "Maharadjan kosto".


title: Georgina Leonidas

text: Georgina Leonidas (s. 28. helmikuuta 1990 Iso-Britannia) on brittiläinen näyttelijä. Hän näyttelee Katie Belliä elokuvassa "Harry Potter ja puoliverinen prinssi". Ennen häntä kyseisessä roolissa esiintyi Emily Dale. Aiemmin hän on esiintynyt mm. "Holby Cityn sairaala" -televisiosarjassa.


title: Arnis

text: Arnis () on kaupunki Saksassa Schleswig-Holsteinin osavaltion Schleswig-Flensburgin piirikunnassa. Asukkaita Arniksessa oli 31. joulukuuta 2008 297 ja väestötiheys oli 660 as./km². Kaupungin pinta-ala on vain 0,45 km². Pituutta kaupungilla on noin 800 metriä ja leveyttä puolestaan 400 metriä. Arnis on sekä väkiluvultaan että pinta-alaltaan Saksan pienin kaupunki. Arniksen pormestari on Bernd Kugler.


title: Arnis

text: Arnis muodostaa yhdessä Grödersbyn, Oersbergin ja Rabenkirchen-Faulückin kuntien kanssa Kappeln-Landin "amtin".


title: Tuulen laakson Nausicaä (manga)

text: Tuulen laakson Nausicaä () on Hayao Miyazakin käsikirjoittama ja piirtämä manga, jota julkaistiin vuosina 1982–1994 "Animage"-lehdessä. Miyazaki ohjasi myös saman nimisen piirroselokuvan vuonna 1984. Mangan juoni on elokuvan juonta pidempi ja monimutkaisempi.


title: Tuulen laakson Nausicaä (manga)

text: Sarjakuva on vahvasti sodanvastainen. Miyazakin teoksille ominainen rakkaus lentämiseen näkyy mielikuvituksellisissa ja yksityiskohtaisesti kuvatuissa lentolaitteissa.


title: Tuulen laakson Nausicaä (manga)

text: Sangatsu Manga julkaisi sarjan Suomessa vuosina 2008–2010. Osia on alkuperäisten julkaisujen tavoin seitsemän.


title: Tuulen laakson Nausicaä (manga)

text: Suomalaisten sarjakuvaharrastajien Kvaak.fi-sivuston mukaan "Tuulen laakson Nausicaä" on maailmankirjallisuutta sarjakuvan muodossa. Kuvituksen herkkyys ja kauneus on lumoavaa. Metsä hyönteisineen on outo mutta myös etäisesti tuttu maisema. Miyazaki on luonut maailman, joka on yhtä aikaa satua ja totta. Sarjakuva pohtii tärkeitä teemoja: luonnon tasapainoa ja ihmisen asemaa siinä. Lukija joutuu ottamaan kantaa vaikeisiin eettisiin ratkaisuihin, joilla on seurauksensa. Miyazaki ”ei johdattele, ei tarjoa vastauksia, eikä etenkään tuomitse”. Kvaak.fi antoi "Tuulen laakson Nausicaälle" Herra Koipeliini -tunnustuspalkinnon vuoden 2009 parhaasta käännössarjakuvasta.


title: Tuulen laakson Nausicaä (manga)

text: Lumo-sivusto kuvaa teoksen päähenkilöiden ansaitsevan pelastuksensa kokemalla kärsimystä kreikkalaisen tragedian mittakaavassa. Kuvitteelliseen maailmaan sijoittuvana sotakertomuksena "Nausicaä" vertautuu J. R. R. Tolkienin "Taruun sormusten herrasta", mutta yhdistää ilmiasussaan ja sisällössään idän ja lännen kulttuureja.


title: Terveisin Karo

text: Terveisin Karo on Kiti Kokkosen esikoisteos vuodelta 2004. Se on romaani, joka koostuu sähköpostikirjeistä. Niitä lähettää lähes 30-vuotias vasta eronnut nainen ulkomailla asuvalle ystävättärelleen, vanhemmilleen ja muille läheisilleen.


title: Chiaki Mukai

text: Chiaki Mukai (; s. 6. toukokuuta 1952) on japanilainen astronautti. Koulutukseltaan ja varsinaiselta ammatiltaan hän on lääkäri. Hänet valittiin NASDA:n astronautiksi vuonna 1985 ja hän on käynyt avaruudessa osana missioita STS-65 (1994) sekä STS-95 (1998). Hän oli ensimmäinen japanilainen nainen avaruudessa.


title: Amblyrhynchotes

text: Amblyrhynchotes on pallokalojen suku. Siihen kuuluu ainakin kaksi lajia, joista konnapallokala elää Afrikan rannikolta aina Kiinaan ulottuvalla alueella, kun taas "Amblyrhynchotes rufopunctatus" pysyy Tyynenmeren länsiosassa ja Etelä-Kiinan merellä.


title: Iraklis Thessaloniki BC

text: Iraklis BC on kreikkalainen koripalloseura, joka sijaitsee Thessalonikissa. Emäseura Iraklis perustettiin 1908, jolloin alkoi Iraklis Thessaloniki FC:n toiminta. Joukkue on voittanut Kreikan mestaruuden kahdesti (1928 ja 1935), mutta joutuu nyt pelaamaan alemmalla sarjatasolla.


title: Aracruz

text: Aracruz oli brasilialainen yritys, joka tuotti sellua ja paperia. Aracruz perustettiin 1972 São Paulossa. Liikevaihto oli vuonna 2007 1,9 mrd. $. Vuonna 2009 yritys fuusioitui VCP :n kanssa ja uuden yrityksen nimeksi tuli Fibria.


title: Aracruz

text: Veracel on Stora Enson ja Aracruzin yhdessä perustama tehdas Brasiliassa. Tehdas käynnistyi vuonna 2005. Tehdas tuottaa 900 000 tn sellua vuodessa. Valmistuessaan se oli maailman suurin eukalyptussellua valmistava tehdas.


title: Ihmisoikeudet Sudanissa

text: Tämä artikkeli käsittelee ihmisoikeuksien tilaa Sudanissa.


title: Ihmisoikeudet Sudanissa

text: YK:n mukaan Sudanissa oleva Darfurin humanitaarinen kriisi oli maailman pahimpia vuonna 2009. 5 miljoonaa ihmistä eli ulkomaisen avun varassa. Kansainvälinen rikostuomioistuin (ICC) antoi 3/2009 etsintäkuulutuksen Sudanin presidentille Omar al-Bashir. Sudan karkotti 13 avustusjärjestöä maasta. Sudan vaati 16.3.2009 kaikkien ulkomaisten avustajien poistumista maasta vuoden sisällä.


title: Jean-Pierre Melville

text: Jean-Pierre Melville (20. lokakuuta 1917 Pariisi, Ranska – 2. elokuuta 1973 Pariisi, Ranska) oli etenkin rikoselokuvistaan tunnettu ranskalainen ohjaaja. Hänen maineikkampia teoksiaan ovat "Punainen ympyrä" ja "Yön sudet".


title: Jean-Pierre Melville

text: Melvillen varhaiset elokuvat olivat Ranskan uuden aallon ohjaajien esikuvia. Melvillen oikea nimi on Jean-Pierre Grumbach, mutta toimiessaan toisen maailmansodan aikana Ranskan vastarintaliikkeessä hän otti käyttöön nimen Melville kunnioituksesta arvostamaansa kirjailijaa Herman Melvilleä kohtaan ja käytti sitä elämänsä loppuun saakka.


title: Mampali

text: Mampali () oli dynastinen arvonimi keskiajan Georgiassa (700-luvun lopulta 900-luvulle). Sitä käyttivät yleensä korkea-arvoiset Bagrationi-ruhtinaat, joilla ei ollut bysanttilaisia arvonimiä. Se koostuu sanoista "mama" ("isä") ja "upali" ("herra"). Seuraavilla Bagrationi-ruhtinailla oli mampali-arvonimi:


title: Tuxpan

text: Tuxpan on sekä kaupunki että alue Veracruzin osavaltiossa Meksikossa. Kaupungin nimi tulee nahuatlin kielestä ja tarkoittaa ”jänisten paikkaa”.


title: Tuxpan

text: Tuxpan sijaitsee samannimisen joen varrella 12 km paikasta, jossa joki laskee Meksikonlahteen. Sen ilmasto on kuuma ja kostea. Pääasiallinen tulonlähde on läheisiltä öljykentiltä pumpatun öljyn jalostaminen. Kaupungissa jalostetaan vientiin myös lähiseuduilta saatua maissia, banaania, kalaa ja karjaa.


title: Tuxpan

text: Historiaan Tuxpan on jäänyt muun muassa paikkana, josta Fidel ja Raúl Castro, Che Guevara ja muut kapinalliset purjehtivat Granma-laivalla Kuubaan syrjäyttääkseen Fulgencio Batistan Kuuban vallankumouksen aikana.


title: Tuxpan

text: Vuoden 2010 laskennassa kaupungissa oli vajaat 85 000 asukasta, arvio vuodelle 2014 oli 89 800.


title: HMS Emerald (D66)

text: HMS Emerald oli Britannian kuninkaallisen laivaston "Emerald"-luokan kevyt risteilijä, joka palveli toisessa maailmansodassa risteilijänä ja muutettiin sen aikana ilmatorjuntaristeilijäksi.


title: HMS Emerald (D66)

text: "HMS Emerald" liitettiin palvelukseen otettaessa Itä-Intian osaston 4. Risteilijäviirikköön. Alus palasi Englantiin 15. heinäkuuta 1933 ja poistettiin palveluksesta telakalle Chathamiin.


title: HMS Emerald (D66)

text: "HMS Emerald" palasi palvelukseen 31. elokuuta 1934 Itä-Intian osastoon, jossa alus palveli syyskuuhun 1937, jolloin risteilijä "HMS Liverpool" vapautti sen tehtävistä. Alus purjehti Englantiin, jossa se poistettiin palveluksesta huollettavaksi. Huollon jälkeen alus siirrettiin reserviin.


title: HMS Emerald (D66)

text: "HMS Emerald" palasi syyskuussa 1939 sotapalvelukseen 12. Risteilijäviirikköön. Kuitenkin saksalaisten saarronmurtajien esiintyminen Atlantilla pakotti siirtämään aluksen Halifaxiin lokakuussa saattaamaan kotiinpalaavia saattueita. Aluksen kotisatamana oli Halifax vuoden 1940 lopulle saakka. Lokakuusta 1939 elokuuhun 1940 alus kuljetti 58 miljoonan punnan arvosta kultaa Brittein saarilta Kanadaan.


title: HMS Emerald (D66)

text: "HMS Emerald" siirrettiin 1941 Intian valtamerelle, jossa aluksen tehtävänä oli suojella joukkojenkuljetussaattueita Lähi-itään ja suojata Persian lahden aluetta Irakin vastaisen operaation ajan huhtikuussa.


title: HMS Emerald (D66)

text: Joulukuussa 1941 Japanin sotaan liittymisen jälkeen, "HMS Emerald" liitettiin Itäiseen laivastoon ja sen nopeaan osaan. Alus palveli osaston lippulaivana maaliskuussa 1942. Alus palasi Englantiin elokuussa ja alus poistettiin palveluksesta sekä siirrettiin telakalle Portsmouthiin.


title: HMS Emerald (D66)

text: "HMS Emerald" palasi palvelukseen huhtikuussa 1943, jolloin alus palasi Itäisen laivaston 4. Risteilijäviirikköön saattuetehtäviin. Alus palasi Englantiin Normandian maihinnousuun, jossa se palveli Force K:ssa tukemassa Gold rannan maihinnousua.


title: HMS Emerald (D66)

text: "HMS Emerald" liitettiin tammikuussa 1945 reservilaivastoon ja aluksesta tehtiin maalilaiva 1947. Maalilaivana alus upposi 24. lokakuuta Kamesin lahteen Rothesayhin, josta se nostettiin 9. kesäkuuta 1948, minkä jälkeen alus siirrettiin telakalle tutkittavaksi. Tutkimusten jälkeen alus myytiin romutettavaksi BISCOlle 23. kesäkuuta. Alus romutettiin Arnott Youngilla Troonissa, jonne se saapui 5. heinäkuuta.


title: Emily Handley

text: Emily Handley (s. 25. syyskuuta 1980) oli suomalaisen Nerdee-yhtyeen laulaja ja lauluntekijä.


title: HMS Enterprise (D52)

text: HMS Enterprise oli Britannian kuninkaallisen laivaston "Emerald"-luokan kevyt risteilijä, joka palveli toisessa maailmansodassa risteilijänä ja muutettiin sen aikana ilmatorjuntaristeilijäksi.


title: HMS Enterprise (D52)

text: "HMS Enterprise" liitettiin palvelukseen otettaessa Itä-Intian osaston 4. Risteilijäviirikköön, mistä alus palasi Englantiin vuonna 1934. Alus poistettiin palveluksesta ja siirrettiin telakalle 4. heinäkuuta. Telakalla oli suunniteltu tehtävän vain normaalihuolto, mutta se laajeni modernisoinniksi.


title: HMS Enterprise (D52)

text: "HMS Enterprise" palasi palvelukseen Itä-Intian osastoon tammikuussa 1936. "HMS Manchester" vapautti aluksen tehtävistään loppuvuodesta 1937 ja se palasi Englantiin. Vuoden 1938 kuluessa alus siirsi miehistöjä Kiinan asemalle ja palasi kotiin 30. syyskuuta 1938, jolloin alus poistettiin palveluksesta.


title: HMS Enterprise (D52)

text: Toisen maailmansodan alkaessa "HMS Enterprise" sijoitettiin Halifaxiin Atlantin saattueiden suojaamiseksi. Alus siirrettiin kotivesille Norjan taisteluiden vuoksi ja se oli tukemassa taisteluita Narvikin ympäristössä huhti-toukokuussa 1940. Alus joutui 19. huhtikuuta saksalaisen sukellusveneen "U-65":n hyökkäyksen kohteeksi, mutta kykeni väistämään laukaistut torpedot.


title: HMS Enterprise (D52)

text: "HMS Enterprise" oli Norjan tapahtumien jälkeen huollettavana. Alus liitettiin palattuaan Gibraltarille sijoitettuun Force H:hon kesäkuussa 1940. Force H:n mukana alus osallistui heinäkuussa hyökkäykseen Ranskan laivastoa vastaan Mers-el-Kebirissä (operaatio Catapult).


title: HMS Enterprise (D52)

text: "HMS Enterprise" siirrettiin Atlantin valvontatehtäviin ja se osallistui saksalaisen kaapparin "Thorin" etsimiseen Etelä-Atlantilla. Saksalaisen risteilijän "Admiral Scheerin" purjehdus Intian valtamerellä aiheutti vastaavasti alukselle etsintätehtäviä. Kumpikaan tehtävistä ei ollut menestyksekäs.


title: HMS Enterprise (D52)

text: "HMS Enterprise" operoi 1942 Australian ja Itä-Intian osaston alueilla saattaen joukkojenkuljetusaluksia ja sen jälkeen liittyi osaksi Itäistä laivastoa. Vuoden lopulla alus palasi Englantiin modernisoitavaksi.


title: HMS Enterprise (D52)

text: "HMS Enterprise" palasi palvelukseen lokakuussa 1943, minkä jälkeen alus liitettiin Kotilaivastoon torjumaan Kaukoidästä saapuvia saarronmurtajia Biskajanlahdella. Eräällä tällaisella partiomatkalla yhdessä risteilijä "HMS Glasgowin" kanssa alus joutui Biskajanlahden taisteluun 28. joulukuuta kahden saksalaisten torpedoveneiden ja hävittäjien kanssa. Taistelussa upposi kaksi hyökänneistä torpedoveneistä ja yksi hävittäjä.


title: HMS Enterprise (D52)

text: "HMS Enterprise" osallistui Normandian maihinnousuun, jossa alus palveli Force A:ssa Utah rannan edustalla.


title: HMS Enterprise (D52)

text: "HMS Enterprise" poistettiin palveluksesta ja liitettiin osaksi reserviä 5. tammikuuta 1945, mutta alusta käytettiin joukkojen kuljettamiseen sodan loputtua. Alus palasi Englantiin 12. tammikuuta 1946. Alus myytiin romutettavaksi BISCOlle 11. huhtikuuta ja se saapui Cashmorelle Newportiin 21. huhtikuuta romutettavaksi.


title: Domhnall Gleeson

text: Domhnall Gleeson (s. 12. toukokuuta 1983 Dublin, Irlanti) on irlantilainen näyttelijä, joka on tunnettu muun muassa roolistaan Bill Weasleyna Harry Potter -elokuvissa sekä Ensimmäisen ritarikunnan kenraali Armitage Huxina "Tähtien sodan" jatko-osatrilogiasta. Hän on näytellyt myös muun muuassa elokuvissa "Anna Karenina" (2012), "Oli aikakin" (2013), "Murtumaton" (2014), "Brooklyn" (2015) ja "The Revenant" (2015).


title: Domhnall Gleeson

text: Domhnall Gleeson on näyttelijä Brendan Gleesonin poika.


title: Chelonodon

text: Chelonodon on pallokalojen suku. Se on läheistä sukua "Tetraodon"-pallokaloille, ja lajeja on siirretty suvusta toiseen.


title: Riukiukielet

text: Riukiukielet ovat pieni ryhmä kieliä, jotka kuuluvat japanilaisiin kieliin ja joita puhutaan eteläisessä Japanissa Riukiusaarilla. Japanilainen nationalistinen propaganda ajoi aikanaan näkemystä, jonka mukaan kielet olisivat olleet japanin murteita. Kielten puhujia on hieman yli miljoona. Suurin osa puhujista on kuitenkin jo vanhoja ja nuoret alle 20-vuotiaat kielen puhujat ovat harvinaisia. Saarilla käytetään yleisesti ottaen standardijapania ja Riukiusaarten kieliä käytetään vain isovanhempien ja muiden vanhojen ihmisten kanssa. Eri kielten puhujat eivät yleensä ymmärrä toisiaan, sillä kielet ovat eri alueilla kehittyneet kauas toisistaan.


title: Colomesus

text: Colomesus on pallokalojen suku, johon kuuluu kaksi lajia.


title: Vimmerby Tidning

text: Vimmerby Tidning on Vimmerbyssä ilmestyvä paikallislehti, jonka levikkialuetta on Koillis-Småland.


title: Vimmerby Tidning

text: Astrid Lindgren työskenteli ylioppilastutkinnon jälkeen lehden toimituksessa toimitusharjoittelijana.


title: Ahmed Hosni

text: Ahmed Hosni on tunisialainen taekwondoini, joka saavutti vuoden 2001 Afrikan-mestaruuskilpailussa pronssia alle 54-kiloisten sarjassa.


title: Khosroianit

text: Khosroidit eli Khosro[v]iani-dynastia () oli Iberian (paikallisesti Kartlin) eli muinaisen Georgian hallitsijasuku 300–800-luvuilla. Dynastian jäsenet toimivat ensin Iberian kuninkaina ja myöhemmin ruhtinaina. Suku oli mahdollisesti iranilaista alkuperää ja mihranidi-dynastian haara. Khosroianit omaksuivat kristinuskon noin vuonna 337 ja hallitsivat Bysantin ja sassanidien Iranin puristuksessa yrittäen pysyä itsenäisinä. Kun sassanidit lakkauttivat Iberian kuninkuuden noin vuonna 580, dynastia säilyi kahden läheistä sukua olevan mutta kilpailevan ruhtinassuvun eli vanhemman Khosroiani-dynastian ja nuoremman guaramidi-dynastian muodossa aina 800-luvun alkuun saakka. Silloin georgialainen Bagrationi-dynastia nousi heidän tilalleen.


title: Khosroianit

text: Varhaiskeskiaikaisen georgialaisen perinteen mukaan ensimmäisen khosroidikuninkaan Mirian III:n (hallitsi 284–361) nosti Iberian valtaistuimelle hänen isänsä, johon kronikat viittaavat nimellä "Khosroes", Iranin suuri kuningas. Mirian oli naimisissa iberialaisen prinsessan, Aršakiani-dynastian viimeisen hallitsijan Aspagur I:n tyttären kanssa. Mirianin valtaannousu tapahtui sassanidien hallitessa Irania, joten on ajateltu, että iberialainen dynastia saattoi olla sukua sassanideille. Dynastioiden välistä suhdetta ei kuitenkaan tarkkaan tunneta. Iranin sassanidit eivät käyttäneet nimeä Khosroes (Khusraw) ennen kuin vasta jonkin verran myöhemmin, joten georgialaiset kronikat ovat joko erehtyneet Mirianin isän nimestä tai termiä "Khosroes" käytettiin yleisenä kuningasta tarkoittavana sanana.


title: Khosroianit

text: Professori Cyril Toumanoff on ehdottanut, että khosroidit olivat mihranidien haara. He olivat yksi Iranin seitsemästä suuresta suvusta ja kaukaista sukua sassanideille. Suvun kaksi muuta haaraa asetettiin pian Gogarenen ja Gardmanin valtaistuimille: ne olivat kaksi Kaukasian alueen ruhtinaskuntaa, joissa kolme kansallisuutta, armenialaiset, albanialaiset ja georgialaiset, elivät yhdessä. Georgialainen historioitsija Giorgi Melikišvili on kuitenkin epäillyt khosroidien iranilaista alkuperää ja pitänyt heitä paikallisena dynastiana, joka keksi itselleen myyttisen ulkomaalaisen alkuperän, mikä ei ollut vastaavissa tilanteissa lainkaan epätavallista. Joka tapauksessa georgialainen perinne on saattanut liioitella Mirianin sukutaulua, jotta hän vaikuttaisi Iranin kuninkaiden kuninkaan jälkeläiseltä.


title: Khosroianit

text: Mihranidien nousu Kaukasian valtaistuimille oli osoitus siitä, että sassanidit olivat voittaneet Parthian arsakidi-dynastian jäänteet alueella. Arsakidien armenialainen haara oli taantumassa ja georgialainen haara jo sammunut.


title: Khosroianit

text: Khosroiani-dynastian perustaja Mirian III (hallitsi 284–361) osallistui Iranin vasallina sassanidien sotaan Rooman valtakuntaa vastaan. Nisibiksen rauhassa vuonna 298 Rooman ylivalta Itä-Georgiassa kuitenkin vahvistettiin, mutta Rooma tunnusti tästä huolimatta Mirianin Iberian kuninkaaksi. Mirian sopeutui nopeasti muuttuneeseen poliittiseen tilanteeseen ja solmi läheiset suhteet Roomaan. Side vahvistui edelleen, kun kristitty lähetyssaarnaaja Nino käännytti Mirianin, hänen vaimonsa Nanan ja heidän lähipiirinsä kristinuskoon vuoden 337 tienoilla. Sassanidit kuitenkin taistelivat edelleen Rooman kanssa vaikutusvallasta Iberiassa, ja onnistuivat tilapäisesti syrjäyttämään Mirianin Roomaa tukeneen seuraajan Saurmag II:n. Hänen tilalleen nostettiin Irania tukenut Varaz-Bakur I vuonna 361. Rooman keisari Valens puuttui alueen tapahtumiin ja palautti Saurmagin valtaistuimelle vuonna 370, mutta Varaz-Bakurin pojan ja seuraajan Mirdat III:n (hallitsi 365–380) annettiin jäädä hallitsemaan kuningaskunnan itäosaa.


title: Khosroianit

text: Vuoteen 380 mennessä sassanidit olivat kuitenkin jälleen saaneet Iberian valtaansa yhdistettyään maan Varaz-Bakur II:n hallintoon (hallitsi 380–394) ja alkoivat kerätä Iberialta veroa. Roomalaiset ilmeisesti myönsivät menettäneensä Iberian Iranin kanssa solmitun Acilisenen sopimuksen jälkeen vuonna 387. Kristitty kirkko ja osa aatelistosta vastustivat Iranin vaikutusvallan kasvua ja zarathustralaisuuden leviämistä Itä-Georgiassa. Merkittävin taistosta jäljelle jäänyt kulttuuriperintö on georgialaiset aakkoset, jotka olivat ratkaisevan tärkeä väline kristinuskon oppien levittämiseksi maassa. Vaikka Iberian Khosroiani-kuninkaat olivat kristittyjä, he pysyivät yleisesti ottaen uskollisina iranilaisille herroilleen, kunnes Vakhtang I Gorgasali (hallitsi 447–522) käänsi kelkkansa vuonna 482 ja toi maansa ja kirkkonsa lähemmäs Bysanttia. Hän oli mahdollisesti kaikkein suosituin Iberian Khosroiani-kuninkaista ja häntä on perinteisesti pidetty Georgian nykyisen pääkaupungin Tbilisin perustajana. Hän aloitti armenialaisen prinssin Vardan I Mamikonianin kanssa avoimen kapinan sassanideja vastaan ja jatkoi epätoivoista, lopulta tuloksettomaksi jäänyttä kamppailuaan elämänsä loppuun saakka.


title: Khosroianit

text: Vakhtang I:n kuoleman jälkeen vuonna 522 suku taantui ja sillä oli Iberiassa vain rajallisesti valtaa. Maata johti käytännössä iranilainen varakuningas Tbilisistä paikallisten ruhtinaiden suostumuksella. Kun kuningas Bakur II kuoli vuonna 580, sassanidit käyttivät tilaisuutta hyväkseen ja lakkauttivat monarkian. Iberian aateliset eivät juuri vastustaneet heidän toimiaan. Vakhtang I:n perilliset vetäytyivät syrjäytettyinä vuoristolinnoituksiinsa: vanhempi khosroidihaara Kakhetin provinssiin ja nuorempi guaramidihaara Klardžetiin ja Džavakhetiin. Jälkimmäisen sukuhaaran jäsen Guaram I (hallitsi 588–590) kapinoi vuonna 588 sassanideja vastaan ja vannoi uskollisuuttaan Bysantin keisari Maurikiokselle, minkä vuoksi hänelle annettiin korkea bysanttilainen kuropalates-arvonimi. Hän onnistui palauttamaan Iberian itsehallinnon ruhtinaskunnan muodossa. Iran hyväksyi järjestelyn vuoden 591 rauhassa, jossa Iberia jaettiin Bysantin ja Iranin välillä kahtia Tbilisissä. Guaramin poika ja seuraaja Stepanoz I (hallitsi 590–627) alkoi kuitenkin tukea sassanideja ja yhdisti Iberian jälleen. Bysantin keisari Herakleios (hallitsi 610–641) lähti lopulta raivokkaaseen vastahyökkäykseen liitossa kasaarien kanssa ja valtasi Tbilisin vaikean piirityksen jälkeen vuonna 627. Herakleios I käski nylkeä Stepanozin elävältä ja antoi hänen virkansa Bysanttia tukeneelle Khosroiani-ruhtinaalle Kakhetin Adarnase I:lle (hallitsi 627–637/42).


title: Khosroianit

text: Kun Khosroiani-dynastia oli jälleen noussut valtaan Herakleioksen avulla, suku noudatti Bysanttia myötäilevää politiikkaa, mutta Stepanoz II:n (hallitsi 637/642–n. 650) oli pakko ryhtyä arabien kalifaatin vasalliksi. Kalifaatista tuli ennen pitkää tärkein alueellinen suurvalta. Adarnase II:n (hallitsi n. 650–684) kuoleman jälkeen kilpaileva guaramidihaara eli Guaram II (hallitsi 684–n. 693) palasi valtaan, ja vanhempi Khosroiani-haara vetäytyi jälleen läänityksilleen Kakhetiin, jossa sukuun syntyi merkittävä jäsen, Georgian ortodoksikirkon pyhimys Artšil. Hän joutui marttyyriksi arabien käsissä vuonna 786. Kun Artšil kuoli, hänen vanhin poikansa Iovane (kuoli n. 799) pakeni Bysantin hallitsemalle alueelle Egrisiin (Lazicaan) Länsi-Georgiassa. Hänen nuorempi poikansa Džuanšer (hallitsi 786–n. 807) puolestaan pysyi Kakhetissa ja meni naimisiin Bagrationi-dynastian esi-isän prinssi Adarnasen tyttären Latavrin kanssa.


title: Khosroianit

text: Pää-khosroidihaara säilyi kaksi vuosikymmentä pidempään kuin nuorempi guaramidihaara, joka kuoli vuonna 786. Kun Džuanšer menehtyi vuonna 807, sekin sammui. Paikalliset aatelisperheet ottivat haltuunsa khosroidien omaisuuden Kakhetissa ja muodostivat piispojen (khorepiskopos) dynastian, joka säilyi 1000-luvulle saakka. Guaramidien tilat siirtyivät heidän sukulaisilleen Bagrationi-dynastiasta.


title: Mohamed Amine Amri

text: Mohamed Amine Amri on tunisialainen taekwondoini, joka saavutti vuoden 2001 Afrikan-mestaruuskilpailussa pronssia alle 58-kiloisten sarjassa.


title: Furusund

text: Furusund (aiemmin myös "Halsö") on 126 asukkaan pieni saari ja pientaajama Tukholman saaristossa Yxlanin ja Eknön välillä ja kuuluu Blidön seurakuntaan Norrtäljen kunnassa Tukholman läänissä.


title: Furusund

text: Furusund tunnetaan ehkä parhaiten siitä, että se oli aikoinaan Astrid Lindgrenin, August Strindbergin ja monien muiden kirjailijoiden ja taiteilijoiden kesäpaikka. Evert Taube on tehnyt paikan kuolemattomaksi laulullaan "Vals i Furusund" – "Jag minns en stund i Furusund". Nykyisinkin saarella on runsaasti vapaa-ajan asukkaita, etenkin kesäaikaan. Furusundista on saanut nimensä myös vilkkaasti liikennöity laivaväylä Furusundsleden, joka kulkee Furusundin ja Yxlanin saarten välistä.


title: Furusund

text: Saaresta ja laivaväylästä löytyy mainintoja jo 1200-luvulta. Ålandsviken oli suojaisa ankkurointipaikka laivoille vuosisatojen ajan. Hovin jalokiviseppä ja taidekeräilijä Christian Hammer osti saaren ja sitä ympäröivän saariston vuonna 1882, jonka jälkeen alue muutettiin kylpyläalueeksi.


title: Mohamed Onarami

text: Mohamed Onarami on tunisialainen taekwondoini, joka voitti Afrikan-mestaruuden vuonna 2001 alle 67-kiloisten sarjassa.


title: Achen Hambon

text: Achen Hambon on tunisialainen taekwondoini, joka saavutti pronssia vuoden 2001 Afrikan-mestaruuskilpailuissa alle 72-kiloisten sarjassa.


title: Mohia Mezrigui

text: Mohia Mezrigui on tunisialainen taekwondoini, joka saavutti pronssia vuoden 2001 Afrikan-mestaruuskilpailuissa alle 51-kiloisten sarjassa.


title: Keskellä aikaa

text: Keskellä aikaa on Woude -yhtyeen esikoisalbumi vuodelta 1981. Se julkaistiin re-masteroituna CD-painoksena 1. huhtikuuta 2009.


title: Beji Ben Kilani

text: Beji Ben Kilani on tunisialainen taekwondoini, joka saavutti pronssia vuoden 1996 Afrikan-mestaruuskilpailuissa alle 54-kiloisten sarjassa.


title: Ex tempore

text: Ex tempore on latinankielinen sanonta, joka tarkoittaa ”hetkestä”. Sitä käytetään erityisesti, kun joudutaan pitämään esitelmä, puhe tai muu esitys yleisön edessä täysin valmistautumatta. Tällaista puhe-esitystä kutsutaan myös impromptu-esitykseksi.


title: Ex tempore

text: Ex-tempore-esitys voi tarkoittaa myös ennalta sovittua tai suunniteltua puhe-esitystä, joka pidetään tukisanalistan tai muistiinpanojen avulla. Puheen sisältö voi olla tarkkaan harkittua, mutta esitystä ei ole kirjoitettu sanasta sanaan. Tällöin puhuja voi käyttää luontevaa puhekieltä ja muuttaa esityksen sisältöä ja tyyliä yleisön reaktioiden perusteella.


title: Ex tempore

text: Muissa tapauksissa sanonta tarkoittaa nopeasti harkittua, päätettyä tai toteutettua asiaa.


title: Kalottitasku

text: Kalottitasku ("Oenanthe leucopyga") on sieppojen heimoon kuuluva mustavalkoinen varpuslintu.


title: Kalottitasku

text: Linnun pituus on noin 17 cm, siipien kärkiväli 26,5–32 cm ja paino keskimäärin noin 30 g. Kalottitasku on kooltaan selvästi kivitaskua suurempi. Sen höyhenpuku on mustavalkoinen, otsa ja päälaki ovat valkoiset. Naaras on aavistuksen himmeämmän värinen kuin koiras.


title: Kalottitasku

text: Kalottitaskun esiintymisalue ulottuu Afrikan aavikkoalueen yli Mauritaniasta Egyptiin ja Arabian niemimaalle sekä paikoin Lähi-itään. Kaikkialla sen esiintymisessä on laajoja aukkoja. Lajin elinympäristön ala on 1–10 miljoonaa neliökilometriä. Se on enimmäkseen paikkalintu, eikä sitä ei ole tavattu Suomessa.


title: Kalottitasku

text: Kalottitaskun elinympäristöä ovat kaikkein karuimmat aavikot sekä alavilla mailla että vuoristossa jopa kolmen kilometrin korkeudelle. Sitä tavataan myös keitailla. Se on selväpiirteisesti mantereinen laji, sillä vain yhdessä kohtaa Marokossa sen esiintymisalue yltää alle 100 kilometrin päähän merenrannasta.


title: Kalottitasku

text: Kalottitaskun pesä on kiven alla, kallionkolossa tai -halkeamssa, penkassa tai joskus rakennuksen seinässä. Naaras munii 3–5 munaa, joita se hautoo kaksi viikkoa. Molemmat emot huolehtivat poikasista, jotka jättävät pesän noin kahden viikon ikäisinä ja itsenäistyvät kolme viikkoa myöhemmin. Naaras on sukukypsä yksivuotiaana.


title: Kalottitasku

text: Laji on pääasiassa hyönteissyöjä, jolle kelpaavat myös muut selkärangattomat, pienet liskot ja kasvien osat.


title: Bogud

text: Bogud (kuoli 31 eaa.) oli antiikinaikainen Mauretanian kuningas Pohjois-Afrikassa. Bogud hallitsi Mauretanian läntisiä osia noin vuodesta 49 eaa. lähtien. Itäisiä osia hallitsi Bokkus. Bogud ja Bokkus olivat ensimmäisiä Mauretanian kuninkaita, jotka antoivat lyödä rahoja. Bodugin kolikoissa oli latinankielinen teksti. Julius Caesar yritti saada kummankin kuninkaan liittolaisekseen Pompeiusta tukevaa Numidiaa vastaan. Bogud lähetti Caesarille joukkoja vuonna 47 eaa. Myös Bokkus avusti alkuun Caesaria, mutta alkoi myöhemmin kannattaa pompeiuslaisia. Caesarin murhan jälkeen Bogud kannatti Marcus Antoniusta, kun taas Bokkus kannatti Octavianusta. Bogud hyökkäsi Hispaniaan Antoniuksen pyynnöstä vuonna 38 eaa., mutta Bokkus käytti tilannetta hyväkseen ja valtasi Bogudin osan Mauretaniasta. Bokkus kuoli vuonna 33 eaa. ja Octavianus otti koko Mauretanian Rooman alaisuuteen. Bogud lähti Antoniuksen luokse itään, missä hän kuoli Aktionin taistelussa vuonna 31 eaa.


title: Cherif Hamrouni

text: Cherif Hamrouni () on tunisialainen taekwondoini, joka voitti Afrikan-mestaruuden vuonna 1996 alle 70-kiloisten sarjassa.


title: Kauniit päivät

text: Kauniit päivät on Woude -yhtyeen toinen ja viimeiseksi jäänyt studioalbumi, joka ilmesyi vuonna 1981. Se julkaistiin re-masteroituna CD-painoksena 1. huhtikuuta 2009.


title: Dancing Shoes

text: Dancing Shoes on ruotsalaisen dance-artisti Septemberin kolmas studioalbumi, joka julkaistiin 26. syyskuuta 2007 levymerkillä Catchy Tunes. Kappaleista ”Can’t Get Over”, ”Until I Die”, ”Because I Love You” kuvattiin musiikkivideot.


title: Dancing Shoes

text: Albumi nousi Ruotsissa Sverigetopplistanin sijalle 12.


title: Dancing Shoes

text: Kaikki kappaleet kirjoittaneet Jonas ja Niclas von der Burgin sekä Anoo Bhagavan.


title: God Seed

text: God Seed on norjalainen black metal -yhtye. God Seedin perustivat Gorgorothin jäsenet Gaahl ja King Ov Hell 2009, kun hävisivät oikeudessa Gorgorothin tavaramerkin Gorgorothin perustajajäsenelle Infernukselle. Kiista oli alkanut vuonna 2007. Sekä Infernus että King / Gaahl olivat koonneet yhtyeet jotka molemmat keikkailivat Gorgorothin nimellä. Alkaen maaliskuusta 2009 yhtye kiersi nimellä God Seed. Yhtye nimettiin Gorgorothin kappaleen mukaan. Yhtye lopetti toiminnan jo heinäkuussa samana vuonna, sillä Gaahl, bändin vokalisti siirtyi pois yhtyeestä. King oli jo äänittänyt aiotun debyyttialbumin lauluja vaille valmiiksi. Tämän vuoksi hän perusti Ov Hell-nimisen yhtyeen ja julkaisi levyn Dimmu Borgirista tunnetun Shagrathin laulamana. Tämä yhtye ei kuitenkaan soita livenä, vaan pysyy täysin studiobändinä.


title: God Seed

text: Vuonna 2012 bändi aktivoitui uudestaan Gaahlin palattua. Samana vuonna julkaistiin "Live at Wacken" dvd/cd, jossa yhtye soittaa vuonna 2008 (tosin silloin nimellä Gorgoroth, kun nimikiista oli vielä kesken). He esittivät konsertissa vain Gaahlin ja Kingin tekemiä kappaleita.


title: God Seed

text: Tällä hetkellä yhtye työstää tulevaa debyyttialbumiaan, jossa on kymmenen kappaletta. Levy julkaistaneen vuoden 2012 lopulla, mutta mitään virallista päivämäärä ei ole sanottu. King haluaa korostaa, ettei God Seed ole enää sessiojäseniä käyttävä duo vaan yhtye jossa on kuusi jäsentä. Syyskuussa God Seed julkaisi singlen tulevalta albumiltaan ja lokakuussa 23. päivä julkaistiin yhtyeen esikoisalbumi "I Begin".


title: Ikram Mahjar

text: Ikram Mahjar on tunisialainen taekwondoini, joka voitti Afrikan-mestaruuden vuonna 2003 alle 51-kiloisten sarjassa.


title: Hichem Hamdouni

text: Hichem Hamdouni (s. 2. helmikuuta 1981) on tunisialainen taekwondoini, joka saavutti pronssia vuoden 2003 Afrikan-mestaruuskilpailuissa alle 78-kiloisten sarjassa.


title: Mahmoud Charef

text: Mahmoud Charef on tunisialainen taekwondoin, joka saavutti hopeaa vuoden 2003 Afrikan-mestaruuskilpailuissa yli 84-kiloisten sarjassa.


title: Khaoula Ben Hamza

text: Khaoula Ben Hamza (s. 18. toukokuuta 1991) on tunisialainen taekwondoini, joka voitti nuorten maailmanmestaruuden vuonna 2008 yli 68-kiloisten sarjassa. Hän voitti loppuottelussa brittiläisen Bianca Walkdenin.


title: Kiiltokottaraiset

text: Kiiltokottaraiset ("Aplonis") on kottaraisten heimoon kuuluva varpuslintusuku, johon kuuluu BirdLifen mukaan 24 lajia. Toisissa lähteissä sukuun on esitetty erilaisia lajimääriä. Kiiltokottaraiset ovat tyypillisesti Indonesian, Oseanian ja Australaasian saarten endeemisiä lajeja, mutta parin lajin levinneisyys ulottuu Malakan niemimaalle, eteläiseen Vietnamiin ja Koillis-Queenslandiin. Monen lajin suhteellisen pieni esiintymisalue altistaa ne helposti elinympäristön tuhoutumisesta ja vieraslajeista johtuvalle uhanalaistumiselle, ja kolme lajia onkin jo kuollut sukupuuttoon. Useimmat tämän suvun lajit ovat aikuisena tumman mustia, ruskeita tai vihreitä ja metallisen kiiltäviä, mistä ne ovat saaneet suomenkielisen nimensäkin. Silmänympärys on usein eri värinen kuin muu höyhenys. Nuorena yksilöt ovat vaaleita ja tummajuovaisia.


title: Araknofobia (elokuva)

text: Araknofobia () on vuonna 1990 ensi-iltansa saanut yhdysvaltalainen jännityselokuva. Elokuvan on ohjannut Frank Marshall, ja elokuvan rooleissa nähdään muun muassa Jeff Daniels ja John Goodman.


title: Araknofobia (elokuva)

text: Elokuvan nimi tulee hämähäkkipelkoa tai -kammoa tarkoittavasta sivistyssanasta.


title: Araknofobia (elokuva)

text: Tutkimusretkellä Etelä-Amerikan viidakossa tutkijaryhmä löytää uuden hämähäkkilajin. Heidän tutkiessaan löydöksiä tarkemmin yksi hämähäkki karkaa ja tappaa yhden retkikunnan jäsenistä. Karannut hämähäkki piiloutuu arkkuun, joka lähetetään kuolleen tutkijan kotikaupunkiin Yhdysvaltoihin.


title: Araknofobia (elokuva)

text: Arkun saavuttua pieneen kalifornialaiseen syrjäkaupunkiin sen mukana matkannut hämähäkki pesiytyy alueelle ja alkaa saalistaa alueen ihmisiä ravinnokseen. Samaan aikaan kaupunkiin muuttaa uusi lääkäri Ross Jennings (Jeff Daniels) perheineen. Tohtori Jennings muuttaa kaupunkiin jatkaakseen eläkkeelle jäävän paikallisen tohtorin tointa, mutta vanha tohtori päättääkin siirtää eläkkeelle siirtymistään myöhemmäksi. Myöhemmin vanha tohtori kuolee hämähäkin puremaan.


title: Araknofobia (elokuva)

text: Jennings alkaa selvittää kaupunkilaisten outoja kuolemia. Alkujaan kaupungin vanha tohtori pitää sattuneita kuolemia luonnollisina ja muiden kuin hyönteisten aiheuttamina, kuolleet kun olivat kaikki terveitä ja hyvässä kunnossa. Etelä-Amerikasta tullut hämähäkki on pesiytynyt tohtori Jenningsin asuinrakennukseen, alkanut lisääntyä ja levittää kuolemaa ympäristöönsä. Tohtori Jennings saa apua muun muassa eräältä paikalliselta hyönteistuhoajalta (John Goodman). Jennings ottaa yhteyttä myös hyönteistutkija James Athertoniin (Julian Sands), joka kiireidensä vuoksi lähettää ensin paikalle avustajansa, mutta kuultuaan tältä pikkukaupungin vakavasta hämähäkkiuhkasta, Atherton päättää lähteä myös itse paikan päälle. Tutkiessaan Jenningsin latoa, Atherton joutuu kuitenkin itsekin hämähäkin surmaamaksi.


title: Araknofobia (elokuva)

text: Tohtori Jenningsin elämää vaikeuttaa myös vakavaluontoinen pelko hämähäkkejä kohtaan, araknofobia. Fobia juontuu hänen lapsuuteensa, jolloin hän säikähti jalallaan ollutta hämähäkkiä. Elokuvan lopussa Jennings joutuu kohtaamaan pelkonsa, onnistuen surmaamaan hämähäkkiyhdyskunnan johtavat yksilöt samalla kun paikallinen hyönteistuhoaja pääosin onnistuu muun yhdyskunnan hävittämisessä. Lopulta Jenningsin perhe palaa juurilleen San Franciscoon.


title: September (vuoden 2004 albumi)

text: September on ruotsalaisen dance-artisti Septemberin esikoisalbumi, joka julkaistiin 11. helmikuuta 2004 levymerkillä Stockholm Records.. Se nousi Ruotsissa Sverigetopplistanin sijalle 36.


title: Asma Zafouri

text: Asma Zafouri (s. 1. lokakuuta 1991) on tunisialainen taekwondoini, joka saavutti pronssia Saksan nuorten avoimissa vuonna 2008 alle 49-kiloisten sarjassa.


title: Trill

text: Trill on rap-artisti Bun B:n ensimmäinen soolooalbumi, joka julkaistiin 13. syyskuuta 2005. Sanotaan, että Bun B julkaisi albumin pitääkseen UGK:n nimeä yllä Pimp C:n ollessa vankilassa. Albumi sijoittui Billboard 200 -listalla kuutossijalle myyden kultaa. Albumista ilmestyi Chopped and Screwed -versio 22. marraskuuta 2005.


title: Viitasiepot

text: Viitasiepot ("Culicicapa") on sieppojen heimoon kuuluva lintusuku. Viitasieppojen sukuun kuuluu BirdLifen mukaan kaksi lajia.


title: II Trill

text: II Trill on rap-artisti Bun B:n toinen sooloalbumi. Albumin julkaistiinkin 20. toukokuuta 2008. Kappaleen sanoitukset käsittelevät poliittisia ja sosiaalisia asioita. Albumin 16. kappale "Angel in the Sky" on omistettu edesmenneelle UGK-jäsenelle Pimp C:lle. Albumista on julkaistu myös Chopped and Screwed -versio.


title: Toinen tuuli

text: Toinen tuuli () on yhdysvaltalaisen kirjailijan Ursula K. Le Guinin luoman "Maameren tarinat" -fantasiakirjasarjan viides, "Kertomuksia Maamereltä" -novellikokoelmaa lukuun ottamatta, ja ainakin toistaiseksi viimeinen osa vuodelta 2001. Sarjan edellinen osa oli "Tehanu", joka ilmestyi alkuperäiskielellä vuonna 1990. Teos kertoo kylätaikuri Lepästä ja hänen unistaan. Aikaisemmista sarjan osista tuttu velho Ged neuvoo Lepän kuningas Lebannenin luokse. Mukana matkalla ovat myös Tenar, Tehanu ja Orm Irian, lohikäärme joka halutessaan ottaa ihmisnaisen hahmon. He yrittävat tuhota kuoleman ja elämän välistä muuria ja vapauttaa kuolleet kirouksestaan. "Toinen tuuli" sai World Fantasy Award -palkinnon vuonna 2002, ja se oli ehdokkaana muun muassa myös Mythopoeic- ja Nebula-palkintoihin. Kirjan käänsi suomeksi sarjan muiden osien tapaan Kristiina Rikman WSOY:n kustantamana vuonna 2003.


title: Bill Laswell

text: Bill Laswell (s. 12. helmikuuta 1955 Salemissa, Illinoisissa) on yhdysvaltalainen muusikko ja tuottaja. Hänen pääasiallinen instrumenttinsa on sähköbasso. Hän tuli tunnetuksi New Yorkissa vuonna 1979 perustamansa Material-yhtyeen basistina. 1980-luvulta alkaen hän on toiminut sessiomuusikkona ja tuottajana sadoilla levytyksillä. Hän on tuottanut mm. Herbie Hancockin, Sonny Sharrockin, Pharoah Sandersin, Mick Jaggerin, Yoko Onon, The Ramonesin, Motörheadin, Ryuichi Sakamoton, Iggy Popin ja Laurie Andersonin musiikkia, sekä soittanut mm. Peter Gabrielin, Brian Enon, Fred Frithin ja John Zornin levyillä. Hänen omia yhtyeitään ovat Materialin ohella olleet Last Exit, Praxis, Painkiller ja Massacre.


title: Rosie O’Donnell

text: Roseann ”Rosie” O’Donnell (s. 11. maaliskuuta 1962 Commack, Long Island) on yhdysvaltalainen koomikko, näyttelijä ja kirjailija. Hänen vanhempansa ovat irlantilaisia siirtolaisia. Hän on juontanut omaa nimeään kantavaa keskusteluohjelmaa sekä julkaissut "Rosie"-nimistä aikakauslehteä. Lisäksi hän ajaa homoseksuaalien oikeuksia ja työkentelee hyväntekeväisyyden parissa. Vuonna 2004 O’Donnell avioitui Kelli Carpenterin kanssa. Heillä on kaksi adoptoitua ja kaksi spermanluovuttajan avulla saatua biologista lasta.


title: Tie (elokuva)

text: Tie ("The Road") on John Hillcoatin ohjaama Post-apocalyptinen draamaelokuva. Käsikirjoituksen on tehnyt Joe Penhall perustuen yhdysvaltalaisen kirjailijan Cormac McCarthyn samannimiseen teokseen. Elokuvan pääosissa ovat Viggo Mortensen "miehenä" ja Kodi Smit-McPhee "poikana", jotka vaeltavat maailmanloppua maalailevassa maailmassa kohti rannikkoa aseistautuneita jengejä väistellen. Ruokaa ei juuri ole ja kannibalismi on arkipäivää.


title: Tie (elokuva)

text: Ihmiskunta on tuntemattomasta syystä joutunut sukupuuton partaalle, ja maailma on muuttunut joutomaaksi. Elintarvikkeet, vesi ja lämpimät vaatteet ovat niukassa. Nimetön mies ja tämän nuori poikansa matkaavat löytääkseen turvapaikan ja ruokaa henkensä pitimiksi, samalla vältellen tuntemattomia ihmisiä.


title: Tie (elokuva)

text: Vuosia aiemmin miehen vaimo synnyttää heidän esikoisensa, jokin aika ennen maailmanloppua. Mies käyttää yhden kolmesta ammuksestaan heitä häiriköivään mieheen, josta nainen suivaantuu. Naisen mielestä miehen olisi täytynyt säästää ammukset heille kolmelle, ja että mies käytti ammuksen tarkoituksellisesti jottei nainen voisi tehdä itsemurhaa. Nainen lopulta kävelee metsään, ja katoaa.


title: Tie (elokuva)

text: Nykyhetkeen mentäessä mies kohtaa kannibaalijengin, jonka yhden jäsenen tämä joutuu ampumaan. Mies nappaa shokissa olevan poikansa kainaloon, ja pakenee paikalta. He löytävät pian kartanon, ja tutkiessaan sitä kellarista paljastuu vankila ihmisille joita käytetään ravinnoksi. Kartanon omistajien palaessa takaisin isä ja poika pääsevät juuri ja juuri karkuun, kuunnellen yön kartanon kannibaalien uhrien tuskanhuutoja.


title: Tie (elokuva)

text: Jatkaessaan matkaansa kaksikko löytää bunkkerin, joka on täynnä ruokaa ja tarvikkeita. Perhe syö itsensä kylläiseksi ja peseytyy, mutta mies päättää että heidän on jatkettava matkaansa ulkoa kuuluvien äänien tähden. Matkallaan he löytävät vanhan, lähes sokean miehen jonka kanssa he viettävät yön. Aamulla mies löytää rannikolta kariutuneen laivan, jonka luokse tämä ui. Poika jää vahtimaan heidän tarvikkeitaan, kuitenkin nukahtaen. Varas anastaa heidän omaisuutesa, jonka lopulta mies saa kiinni. Vaikka mies ottaa omansa ja jopa varkaan tavarat itselleen, hän lopulta pojan pyynnöstä palauttaa tälle omat vaatteensa ja purkin ruokaa.


title: Tie (elokuva)

text: Mennessään raunioituneen kaupungin läpi miestä ammutaan jalkaan nuolella. Mies ampuu hyökkääjän, ja menee tämän luokse. Hyökkääjän kumppani väittää että isä ja poika seurasivat heitä, jota mies ei jää kuuntelemaan vaan jättää tämän suremaan kuollutta. Miehen vointi heikkenee jalan tulehtuessa ja lopulta tämä kuolee, jättäen pojan yksin.


title: Tie (elokuva)

text: Poika kohtaa pariskunnan, joka on seurannut poikaa ja tämän isää jo jonkin aikaa. Pariskunnalla on kaksi lasta ja koira. Pariskunta vakuuttaa että he ovat "hyviä ihmisiä", ja ottavat pojan huostaansa.


title: Tie (elokuva)

text: Elokuva kuvattiin 27. helmikuuta – 29. huhtikuuta 2008 välisenä aikana. Kuvaajana toimi Javier Aguirresarobe. Elokuvaa kuvattiin Pennsylvaniassa, Louisianassa ja Oregonissa.


title: Tie (elokuva)

text: Tv-Nytissä viisi kriitikkoa antoivat elokuvalle tähtiä keskiarvolla 3,0.


title: Dmitri Kazionov

text: Dmitri Aleksandrovitš Kazionov (, s. 13. toukokuuta 1984 Moskova, Venäjän SFNT, Neuvostoliitto) on venäläinen jääkiekkoilija, pelipaikaltaan keskushyökkääjä.


title: Dmitri Kazionov

text: Kazionov on HK Dynamo Moskovan kasvatti. Ensimmäisen Venäjän superliigan ottelun hän pelasi kuitenkin HK Lada Toljatissa kaudella 2001–02. Vuoden Tampa Bay Lightning varasi hänet neljännen kierroksen varauksena, numerolla 100. Kausi 2002–03 oli Kazionovin ensimmäinen täysi kausi Venäjän superliigassa. Kazionov siirtyi takaisin kasvattajaseuraansa Moskovan Dynamoon kesken kauden 2005–06. Seuraavaksi kaudeksi hän vaihtoi jälleen seuraa, tällä kertaa Ak Bars Kazaniin. Vuonna 2007 Kazionov oli voittamassa Euroopan seurajoukkueiden mestaruutta Kazanin joukkueessa ja ensimmäistä KHL:n mestaruutta kaudella 2008–2009.


title: Juha Koivisto

text: Juha Koivisto (s. 4. toukokuuta 1984 Vantaa) on suomalainen jääkiekkoilija, joka pelaa Ranskan Ligue Magnusin Dragons de Rouenissa. Hän on pelipaikaltaan oikea laitahyökkääjä. Koivisto pelaa useimmiten alemmissa ketjuissa ja saa vastuuta alivoimalla. Hän laukoo oikealta.


title: Juha Koivisto

text: Koivisto aloitti jääkiekon Etelä-Vantaan Urheilijoissa, mutta siirtyi juniorina sittemmin Kiekko-Vantaan edustusjoukkueeseen. Hän pelasi Kiekko-Vantaassa ensimmäiset miesten pelinsä kaudella 2003–2004, jolloin Koivisto sai Mestiksessä tililleen 13 runkosarja- ja kolmessa playoff-ottelussa yhden syöttöpisteen. Kausi 2004–2005 oli hänelle siellä varsinainen tulokaskausi, joka toi Koivistolle 44 runkosarja- ja kolmessa playoff-ottelussa tehot 2+3=5.


title: Juha Koivisto

text: Kaudella 2005–2006 Koivisto oli tehoilla 11+15=26 Kiekko-Vantaan kolmanneksi paras pistemies. Hän kävi välissä myös try-outilla Tampereen Ilveksessä, jonne Kiekko-Vantaan Petteri Hirvonen siirtyi apuvalmentajaksi, mutta Koivisto päätyi lopulta palaamaan Vantaalle. Kaudella 2006–2007 hän oli tehoilla 13+22=35 joukkueen kolmanneksi paras pistemies. Kaudeksi 2007–2008 Koivisto siirtyi Vaasan Sportin riveihin. Hän teki siellä Mestiksen yhden kauden piste-ennätyksensä tehoilla 13+27=40, joilla Koivisto oli joukkueen kolmanneksi paras pistemies. Hänen toinen Sport-kautensa 2008–2009 päättyi Mestiksen-mestaruuteen. Joukkue eteni SM-liigakarsintoihin, joissa Koivisto teki Sportin ensimmäisen maalin 28. maaliskuuta 2009 Porin Ässiä vastaan.


title: Juha Koivisto

text: Harjoituskaudella 2009 Koivisto loukkasi polvensa, eikä pelannut Mestiksen sarja-avauksessa. Hän pelasi taas Sportin kauden toisessa ottelussa, mutta loukkasi saman polven uudelleen. Koivisto pelasi sivusidevamman takia kauden 2009–2010 aikana runkosarjassa lopulta vain 22 ottelua. Toukokuussa 2010 hän teki kolmivuotisen sopimuksen Saimaan Pallon kanssa, mutta sopi samalla pelaavansa ensimmäisen sopimuskautensa 2010–2011 sen yhteistyöjoukkue Mikkelin Jukureissa. Koivisto oli 15 osumallaan joukkueen kolmanneksi paras maalintekijä ja voitti Mestis-hopeaa keväällä 2011. Hän teki samalla kaudella myös SM-liigadebyyttinsä SaiPassa, jossa Koivisto pelasi neljä ottelua tehden kaksi syöttöpistettä. Hän pelasi ensimmäisen liigaottelunsa 25. syyskuuta 2010 vieraissa Kalevan Palloa vastaan ja sai siinä jääaikaa 5.40 minuuttia.


title: Juha Koivisto

text: Kausi 2011–2012 oli Koivistolle ensimmäinen kokonainen SM-liigassa ja se toi hänelle 59 runkosarjaottelussa tehot 5+8=13. Koivisto teki liigauransa avausmaalin 18. lokakuuta 2011 vieraissa Pelicansia vastaan. Toisella täydellä SM-liigakaudellaan 2012–2013 hän kuului kevätkaudella SaiPan onnistujiin ja voitti pudotuspeleissä joukkueen sisäisen pistepörssin tehtyään kolmessa "Villi kortti"-kierroksen ottelussa tehot 1+3=4.


title: Juha Koivisto

text: Kaudeksi 2013–2014 Koivisto siirtyi kaksivuotisella sopimuksella Hämeenlinnan Pallokerhoon. Joulukuussa 2014 hän teki kaksivuotisen jatkosopimuksen joukkueen kanssa. Kaudella 2015–2016, 27. helmikuuta 2016 Koivisto teki SM-liigauransa ensimmäisen kypärätempun vieraissa Porin Ässiä vastaan. Kaksi hänen osumistaan syntyi ylivoimalla. Lisäksi Koivisto teki ottelussa yhden syöttöpisteen. Ben Schrey valitsi hänet ottelun Alumnien tähtien ykköstähdeksi. Koivisto joutui jättämään kaukalon kuitenkin ottelun kolmannen erän lopulla saatuaan kolhun kiekosta. Hän joutui lopulta loppukaudeksi sivuun. Koivisto oli HPK:n loppukauden sopimuspelaajista toiseksi paras pistemies ja maalintekijä Otto Paajasen jälkeen tehoilla 9+14=23.


title: Juha Koivisto

text: Kaudella 2016–2017 Koivisto pelasi loukkaantumisen vuoksi runkosarjassa vain 30 ottelua. Kauden 2017–2018 alussa hän siirtyi alustavasti neljän viikon sopimuksella Iso-Britannian EIHL-liigan englantilaisjoukkue Sheffield Steelersiin. Koivisto pelasi siellä kahdeksan runkosarja- ja kaksi EIHL Challenge Cupin ottelua, jonka jälkeen hän siirtyi loppukauden sopimuksella Oulun Kärppiin. Koivisto hankittiin ensisijaisesti alempieen ketjuihin paikkaamaan Sami Anttilan ja Otto Karvisen pitkäaikaisia loukkaantumisia. Joukkuetta valmentaa hänelle Sportista tuttu Mikko Manner. Kolmannessa finaaliottelussa 21. huhtikuuta 2018 vieraissa Tapparaa vastaan Koivisto ratkaisi Kärpille 2–1-jatkoaikavoiton ensimmäisessä jatkoerässä ajassa 78.34. Kärpät siirtyi ottelusarjassa 3–0-johtoon. Mikko Lehtonen valitsi hänet ottelun Alumnien tähtien ykköstähdeksi. Koivisto voitti kauden päätteeksi Suomenmestaruuden.


title: Juha Koivisto

text: Koivisto siirtyi kaudeksi 2018–2019 vuoden mittaisella sopimuksella Ranskan Ligue Magnusin Dragons de Roueniin.


title: Mohamed Ali Ghariani

text: Mohamed Ali Ghariani (, s. 11. kesäkuuta 1983) on tunisialainen jalkapalloilija. Hyökkääjänä pelaava Ghariani edustaa Ligue 2:ssa pelaavaa Toursia.


title: Mohamed Ali Ghariani

text: Ghariani aloitteli uraansa ES Zarzisin riveissä kaudella 2004–2005, jonka aikana hän voitti Tunisian cupin. Kauden päätteeksi Ghariani siirtyi Turkkiin, Ankaragücün riveihin, jossa hän vietti yhden kauden palaten takaisin kotimaahansa Tunisiaan. Uudeksi seuraksi Ghariani valitsi Club Africainin, jossa hän onnistui maalinteossa neljästi auttaen joukkuettaan sijoittumaan pääsarjassa toiseksi. Seuraava kausi 2007–2008 meni heikosti Gharianin jäätyä ilman maaleja, jonka myötä hänet lainattiin kesken kauden tammikuussa 2008 CS Hammam-Lifiin. Ghariani onnistui maalinteossa kahdesti ja jatkoi joukkueen riveissä myös kaudella 2008–2009. Hän nousi CS Hammam-Lifin avausmiehistöön ja oli kauden päätteeksi joukkueensa toiseksi paras maalintekijä viidellä maalilla.


title: Mohamed Ali Ghariani

text: Kauden 2008–2009 päätyttyä Gharianin oli tarkoitus siirtyä kesällä Ligue 2:n nousseeseen FC Istresiin kolmen vuoden sopimuksella. Hän oli aikaisemmin käynyt koeajalla Greuther Fürthin harjoituksissa. Toinen Ligue 2:ssa pelannut Tours FC kuitenkin teki sopimuksen hyökkääjän kanssa kaudeksi 2009-2010.


title: Mohamed Ali Ghariani

text: Avauskausi uudessa seurassa meni kuitenkin loukkaantumisten merkeissä ja Ghariani pelasi kauden aikana vain kolme ottelua. Myös kausi 2010–2011 meni loukkaantumisten merkeissä ja Ghariani pelasi vain kaksi ottelua. Kolmannella kaudella (2011–2012) Ghariani pelasi yhteensä 24 sarjaottelua ja onnistui maalinteossa viidesti.


title: Baby

text: Sana baby tai babies tarkoittaa seuraavia asioita:


title: Samuli Kivimäki

text: Samuli Kivimäki (s. 29. elokuuta 1988 Vaasa) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla Hockeyettan-joukkue Asplöven HC:ssä. Kivimäki on pelipaikaltaan oikea laitahyökkääjä. Hän lopetti jo aiemmin pelaajauransa syksyllä 2015 polvivamman vuoksi. Kivimäki pelasi ammattilaisurallaan SM-liigassa yhteensä 176 runkosarjaottelua tehopistein 20+35=55 ja keräten 75 jäähyminuuttia sekä 27 playoff/liigakarsintaottelua tehopistein 5+3=8 ja keräten kuusi jäähyminuuttia. Kivimäki laukoo oikealta.


title: Samuli Kivimäki

text: Kivimäki on Vaasan Sportin kasvatti. Hän oli tehoilla 12+20=32 seuran C-nuorten paras pistemies kaudella 2003–2004. Kivimäki oli myös Sportin B-nuorten paras pistemies sekä runkosarjassa että karsintasarjassa kaudella 2004–2005. Joukkueen kausi päättyi SM-sarjasta I-divisioonaan putoamiseen, mutta Kivimäki siirtyi kuitenkin Turun Palloseuraan kaudeksi 2005–2006. Hän edusti suurimman osan kaudestaan joukkueen B-nuorissa, mutta esiintyi myös A-nuorissa.


title: Samuli Kivimäki

text: Kivimäki palasi kesken kauden TPS:n A-nuorista 2006–2007 takaisin Sportiin, jossa hän pelasi kauden aikana myös kaksi ensimmäistä Mestis-otteluaan. Jo Kivimäen toinen Mestis-ottelu 18. tammikuuta 2007 Jokipoikia vastaan päättyi kuitenkin ottelurangaistukseen hänen taklattua Matti Hietakangasta tarkoituksella oikeaan jalkaan. Hietakankaan kausi päättyi ja Kivimäki sai teostaan Suomen Jääkiekkoliitolta kolmen ottelun pelikiellon, mikä koski myös A-nuorten pelejä. Hän voitti kauden päätteeksi A-nuorten I-divisioonan hopeaa.


title: Samuli Kivimäki

text: Kaudella 2007–2008 Kivimäki pelasi Sportissa 13 Mestis-ottelua tehopistein 1+3=4. Hän pelasi suurimman osan kaudestaan kuitenkin vielä joukkueen A-nuorissa. Kivimäki voitti tehoilla 30+25=55 koko A-nuorten I-divisioonan maalipörssin ja sijoittui pistepörssissä toiseksi TuTon Mikael Potilan jälkeen. Hän voitti kauden päätteeksi A-nuorten I-divisioonan hopeaa. Kausi 2008–2009 oli Kivimäen varsinainen tulokaskautensa Mestiksessä. Hän oli tehoilla 13+18=31 Sportin toiseksi paras maalintekijä ja kolmanneksi paras pistemies. Kivimäki voitti kauden päätteeksi Mestiksen mestaruuden ja palkittiin myös vuoden tulokkaana. Hän vahvisti kauden aikana myös muutaman ottelun verran Sportin A-nuoria. Kivimäki oli A-nuorten I-divisioonan karsinnoissa joukkueen paras maalintekijä tehtyään kolmessa ottelussa peräti 12 osumaa; mm. sekä ottelussa Karhu-Kissoja että KJT:tä vastaan hän teki tehot 5+1=6. Sport nousi seuraavaksi kaudeksi A-nuorten SM-liigaan.


title: Samuli Kivimäki

text: Huhtikuussa 2009 Kivimäki teki kolmivuotisen sopimuksen SM-liigajoukkue Rauman Lukon kanssa. Hän teki liigauransa avausmaalin jo kauden 2009–2010 avausottelussa 11. syyskuuta 2009 vieraissa paikallisvastustaja Porin Ässiä vastaan. Kivimäen osuma oli ottelun avausmaali. Se hyväksyttiin videotarkistuksen jälkeen. Yhteensä hänen tulokaskautensa SM-liigassa toi 43 runkosarja- ja yhdessä playoff-ottelussa tehot 7+8=15.


title: Samuli Kivimäki

text: Kivimäki pelasi Lukossa kaikkina sopimuskausinaan suurimmaksi osaksi nelosketjussa, vaikka pääsi ajoittainen myös joukkueen ykkösketjuun. Hän pelasi sekä kaudella 2010–2011 että kaudella 2011–2012 myös kaksi ottelua lainalla Mestis-joukkue Lempäälän Kisassa. Kivimäki voitti Lukossa SM-pronssia keväällä 2011. Kaudella 2011–2012 hän pelasi SM-liigassa yhteensä vain 28 runkosarjaottelua lokakuussa 2011 tulleen polvivamman takia. Siirtorajan kynnyksellä, tammikuun 2012 lopulla hän siirtyi kevääseen 2013 asti kestävällä sopimuksella Tampereen Ilvekseen.


title: Samuli Kivimäki

text: Kaudella 2012–2013 Kivimäkeen kohdistui edellisen kauden väläyttelyjen jälkeen varsin isot odotukset. Hän ei kuitenkaan vastannut odotuksiin, vaikka Kivimäki tekikin SM-liigan yhden kauden piste-ennätyksensä tehoilla 4+12=16. Hänellä oli tästä huolimatta ajoittain jopa vaikeuksia mahtua kokoonpanoon. Kaudeksi 2013–2014 Kivimäki palasi vuoden mittaisella sopimuksella kasvattajaseuraansa Sportiin. Hänestä tuli joukkueen varakapteeni. Kivimäki voitti tehoilla 38+16=54 koko Mestiksen maalipörssin ja palkittiin Kai Nurminen -palkinnolla ja hän sijoittui pistepörssissä kuudenneksi. Kivimäen maalimäärä oli uusi Mestiksen yhden kauden runkosarjan ennätys, jonka kuitenkin rikkoi myöhemmin Jonatan Tanus 40 osumallaan kaudella 2016–2017. Kivimäki voitti myös sarjan ylivoimamaalipörssin 12 osumallaan. Hänet valittiin kauden päätteeksi sarjan ensimmäiseen tähdistökentälliseen. Kivimäki palkittiin myös Mestiksen joulukuun 2013 kuukauden pelaajana.


title: Samuli Kivimäki

text: Kivimäki jatkoi SM-liigaan nostetussa Sportissa kaksivuotisella sopimuksella kaudella 2014–2015. Hänen kautensa jäi kuitenkin loukkaantumisten takia vain seitsemän ottelun mittaiseksi. Kaudella 2015–2016 Kivimäen polvivaivat jatkuivat ja syyskuussa 2015 Kivimäen koko kauden todettiin olevan ohi. Tähän päättyi myös koko hänen pelaajauransa. Kivimäki liittyi jo samalla kaudella Sportin B-nuorten SM-sarjajoukkueen valmennustiimiin, jota johti Olli Hällfors. Joukkue jäi pudotuspelien ulkopuolelle, kuten myös vuotta myöhemmin kaudella 2016–2017, jolloin Kivimäki valmensi Kai Katajalehdon alaisuudessa.


title: Samuli Kivimäki

text: Kaudeksi 2017–2018 Kivimäki palasi kaukaloihin ja siirtyi vuoden mittaisella sopimuksella II-divisioonajoukkue Malax IF:ään. Hänet nimettiin joukkueen varakapteeniksi. Kivimäki teki siellä kuudessa ottelussa tehot 15+9=24, joilla hän johti koko II-divisioonan maalipörssiä, kunnes Kivimäen otteet herättivät kiinnostusta muualla. Hän siirtyi marraskuussa 2017 loppukauden sopimuksella Ruotsin kolmanneksi korkeimmalle sarjatasolle Hockeyettan-joukkue Asplöven HC:hen.


title: Sadistiope ja hulluhoitsu

text: Sadistiope ja hulluhoitsu on Kati Rajasaaren ja Emilia Talan esikoisteos. Kirja perustuu heidän keskinäisiin sähköpostikeskusteluihinsa ja on muodoltaan kirjeromaani, jossa kirjoittajat vastaavat vuorotellen toistensa viesteihin. Molemmat kirjoittajat työskentelevät erityislasten parissa, ja kirjassa käsitellään asioita, joita he ovat kohdanneet työssään. Tala opettaa erityisluokkaa ja Rajasaari on ohjaajana lastenkodissa.


title: Sadistiope ja hulluhoitsu

text: Kirja on sekoitus todellisuutta ja fiktiota. Kirjaan on otettu mukaan asioita, joita Rajasaaren ja Talan kollegat ovat kertoneet ja lisäksi tapahtumia on jouduttu muuntelemaan henkilösuojan takia. Kirjassa tuodaan silti selkeästi esiin lastenhuoltoon liittyviä ongelmia. Lapsille ei löydy sijoituspaikkoja eikä erityisluokilla ole riittävästi tilaa kaikille tarvitsijoille. Työntekijöitä on liian vähän ja lastenkoteihin on sijoitettu lapsia, jotka todellisuudessa tarvitsisivat psykiatrista laitoshoitoa. Vaikka työ on raskasta, Tala ja Rajasaari pitävät näiden lasten parissa työskentelystä ja kokevat sen palkitsevaksi.


title: Mustatasku

text: Mustatasku ("Oenanthe leucura") on pääosin musta sieppoihin kuuluva varpuslintu.


title: Mustatasku

text: Linnun pituus on 16-18 cm, siipien kärkiväli 26–29 cm ja paino noin 40 g. Mustatasku on selvästi kivitaskua suurempi, isopäisempi ja voimakasnokkaisempi. Koiras on musta, naaras noenruskea ja niiden ala- ja yläperä sekä pyrstön tyvipuoli ovat valkoiset ja pyrstössä on musta T-kuvio. Pyrstön kärkivyö on suunnilleen samanlainen kuin kivitaskulla, eli voimakas ja tasaleveä.


title: Mustatasku

text: Lento on voimakasta, siivet leveät ja pyöreäpäiset. Lennossa erottuu muuten mustasta siivestä vaaleammat siipisulat. Mustataskulle on ominaista pyrstön pumppaus ylös ja laskeminen hitaasti alas. Nuori kalottitasku on oikeastaan ainoa mihin mustataskun voi sekoittaa.


title: Mustatasku

text: Kutsu- sekä varoitusääni on usein sarjoina toistuva laskeva ja viheltävä "piyp", sekä maiskahtava "tsett-tsett" ja rullaavan kuuloinen "tjerr". Laulu koostuu karkeasti livertävistä säkeistä, jotka ovat hieman matalampia kuin muilla alueella tavattavilla taskuilla. Laulu kuulostaa vähäsen rastasmaiselta, mutta siitä puuttuu esimerkiksi sinirastaan surumielinen sointi ja kirkas, rullaava ääni. Mustataskun laululento on aaltoilevaa.


title: Mustatasku

text: Mustatasku elää rannikolla ja rannikon tuntumassa Afrikan koillisosassa Mauritaniasta Libyan luoteiskolkkaan, sekä Iberian niemimaalla. Ei kuitenkaan Atlantin valtameren puolella. Pieni populaatio on Ranskan etelärajalla. Lajin elinympäristön ala on 100 000–1 000 000 neliökilometriä. Euroopassa elää 8 100–31 000 yksilöä. Laji on valtaosin paikkalintu, eikä sitä ole tavattu Suomessa.


title: Mustatasku

text: Mustataskun elinympäristöä ovat kuivat rotkot, laaksot ja kalliot niin rannikolla kuin sisämaassa. Reviirivaatimuksia ovat jyrkänteet, kalliot, rauniot, kivenlohkareet sekä pensaat ja yksittäiset puut. Vuoristossa sitä tavataan yleensä kahden kilometrin korkeudelle saakka, mutta myös harvemmin kolmen kilometrin korkeudessa.


title: Mustatasku

text: Mustatasku pesii kallionhalkeamassa, joko maassa, kalliossa tai rakennuksessa. Naaras munii 3–5 munaa, joita se hautoo kaksi viikkoa tai joskus jopa 18 päivää. Molemmat puolisot huolehtivat poikasista, jotka jättävät pesän 14–19 päivää vanhoina. Sukukypsä yksivuotiaana.


title: Mustatasku

text: Laji on pääasiassa hyönteissyöjä, jolle kelpaavat myös muut selkärangattomat ja pienet liskot, sekä vähäisessä määrin siemenet, marjat ja muut kasvien osat.


title: Dan Rhodes

text: Dan Rhodes (s. 1972) on brittiläinen kirjailija, joka asuu Skotlannissa. Hänen teoksiaan on käännetty 25 kielelle. Hän kirjoittaa novelleja ja romaaneja. Vuonna 2003 julkaistu esikoisromaani "Timoleon Vieta palaa kotiin" ("Timoleon Vieta Come Home") palkittiin vuoden parhaana esikoisromaanina. Kolmas romaani "Kulta" palkittiin vuoden 2007 parhaana skotlantilaisena romaanina.


title: Contusus

text: Contusus on pallokalojen suku, johon kuuluu kaksi lajia. Molemmat elävät Tyynessämeressä ja kasvavat noin 25 cm pitkiksi.


title: Kertomuksia Maamereltä

text: Kertomuksia Maamereltä () on yhdysvaltalaisen kirjailijan Ursula K. Le Guinin "Maameren tarinat" -fantasiakirjasarjaan kuuluva novellikokoelma vuodelta 2001. "Kertomuksia Maamereltä" voitti Locus-palkinnon vuonna 2002. Teokseen on koottu viisi seitsemästä Le Guinin luomaan Maameren fantasiamaailmaan sijoittuvista novelleista. Suomeksi novellikokoelman käänsi sarjan muutkin osat kääntänyt Kristiina Rikman. Vuonna 2002 suomeksi julkaistun teoksen kustansi WSOY.


title: Kertomuksia Maamereltä

text: Viiden novellin lisäksi "Kertomuksia Maamereltä" sisältää Le Guinin kirjoittaman esipuheen ja kuvauksen Maamerestä, jossa kerrotaan lisää sarjan maailmasta.


title: Konrad von Gesner

text: Konrad von Gesner (26. maaliskuuta 1516 Zürich − 13. joulukuuta 1565 Zürich) oli sveitsiläinen lääkäri ja biologi.


title: Konrad von Gesner

text: Gesnerin isä oli turkkuri, joka kuoli Kappelin taistelussa 1531. Konradin opiskelut uhkasivat päättyä isän kuolemaan, sillä hän jäi rahattomaksi, mutta tuttaviensa Oswald Myconiuksen ja Heinrich Bullingerin taloudellisella tuella Konrad saattoi jatkaa opintojaan Strasburgin ja Bourgesin yliopistoissa 1532–1533. Pariisissa hän sai tukijan berniläisestä Job Steigerista.


title: Konrad von Gesner

text: Vuonna 1535 Gesner palasi Zürichiin, missä hän solmi epäonnisen avioliiton. 1536 hän jatkoi opintojaan Baselissa ja ystäviensä avulla kreikan kielen professorin toimen Lausannessa 1537. Täällä hän perehtyi etenkin kasvitieteeseen. 1540–1541 hän vieraili Montpellier’n yliopistossa, valmistui lääketieteen tohtoriksi Baselissa 1541 ja ryhtyi hoitamaan Zürichin kaupunginlääkärin praktiikkaa. Hän asui loppuelämänsä Zürichissä ja teki vain joitakin kasvien keräysmatkoja lähiseuduille. Gesner kuoli ruttoon 1565.


title: Konrad von Gesner

text: Gesner rakasti vuoria ja otti tavoitteekseen kiivetä ainakin yhdelle vuorelle joka vuosi, sekä kuntoilun vuoksi että kerätäkseen kasveja. Vuonna 1555 hän kirjoitti kertomuksen "Descriptio Montis Fracti sive Montis Pilati", retkestään 1 920 m korkealle Gnepfsteinille, joka on Pilatusvuoren matalin huippu.


title: Konrad von Gesner

text: Gesnerin tietosanakirjatyyppistä eläimistä kertovaa teostaan Historia Animalium (1551-58) pidetään nykyaikaisen eläintieteen lähtökohtana. Teos oli neliosainen ja siinä oli kaikkiaan noin 3 500 sivua. Teos oli kuvitettu puupiirroksin ja oli ensimmäinen kuvitettu eläinkirja, samoihin aikoihin (1555) ilmestyneen Pierre Belonin teoksen kanssa. Teossarjan vuonna 1555 julkaistussa linnuista kertovassa osassa oli lajikuvaukset 182 lintulajista. Viides, käärmeistä kertova osa, ilmestyi postuumisti vuonna 1587.


title: Raoudha Chaari

text: Raoudha Chaari (s. 4. helmikuuta 1973) on tunisialainen judoka, joka on voittanut judon Afrikan-mestaruuden vuonna 1996 ja saavutti pronssia vuoden 1997 välimeren kisoissa, alle 56-kiloisten sarjassa.


title: Saida Dhahri

text: Saida Dhahri (s. 18. helmikuuta 1979) on tunisialainen judoka, joka on voittanut kaksi kertaa judon Afrikan-mestaruuden vuosina 2002 ja 2004. Hän saavutti menestystä myös kansainvälisellä tasolla voittamalla alle 63-kiloisten sarjassa pronssia maailmancupissa Roomassa 2001, sekä kaksi hopeamitalia Minskissä ja Varsovassa vuosina 2000 ja 2001.


title: Heilutaan

text: Heilutaan on Tiktakin neljäs ja viimeinen single albumilta "Ympyrää" (2003) ja yksi Tiktakin uran tunnetuimmista kappaleista. Kappaleen on säveltänyt Teropekka Virtanen ja sanoittanut E. Sarmo. Singlen paras sijoitus Suomen singlelistalla on #7 ja se oli listalla yhteensä 12 viikkoa. ""Heilutaan""-kappaleessa soittavat Tiktakin jäsenten lisäksi Heikki Pahto (tenori- ja baritonisaksofoni, huilu), Teemu Mattson (trumpetti, flyygelitorvi) ja Vesa-Matti Mattson (pasuuna).


title: Heilutaan

text: Tiktakin "Hei me soitetaan... oikeesti!" -DVD:llä on ""Heilutaan""-kappaleen musiikkivideo ja karaokevideo.


title: Shlomo Venezia

text: Shlomo Venezia (29. joulukuuta 1923 Thessaloniki, Kreikka – 1. lokakuuta 2012 Rooma, Italia) oli kreikanjuutalainen mies, joka joutui toisen maailmansodan aikana keskitysleirille. Venezian perheellä oli Italian kansalaisuus, joten italialaisten vallattua Kreikan sodan alkuvuosina, he pärjäsivät vielä kohtuullisen hyvin. Saksalaismiehityksen jälkeen Venezian perhe kuitenkin joutui keskitysleireille johtaviin junakuljetuksiin. Venezia saapui Auschwitz-Birkenaun leirille perheensä kanssa 11. huhtikuuta 1944. Hän näki äitinsä ja kaksi pikkusiskoaan tuona päivänä viimeisen kerran. Muut sisaruksista selvisivät sodasta. Venezia päätyi Auschwitzissa Sonderkommandoon, jossa hänen tehtävänään oli muun muassa tyhjentää ruumiita pois kaasukammiosta ja kuljettaa niitä krematorion polttouuniin. Joskus Venezia joutui saattamaan kaasukammioon myös omia tuttaviaan. Venezia oli yksi harvoista sonderkommandoon kuuluneista vangeista, jotka selvisivät keskitysleiriltä elossa.


title: Shlomo Venezia

text: Venezia toi elämäntarinansa julkisuuteen vasta vanhuksena. Hän kertoo keskitysleirikokemuksistaan Béatrice Prasquierin haastattelemana kirjassa "Sonderkommando – Dans l’enfer des chambres à gaz". Kirja ilmestyi Liken kustantamana vuonna 2008 suomeksi nimellä "Sonderkommando – tarinani Auschwitzista". Teos on Lotta Toivasen suomentama.


title: Houda Miled

text: Houda Miled (, s. 8. helmikuuta 1987 Kairouan) on tunisialainen judoka, joka on kuusinkertainen judon Afrikan-mestari ja alle 70-kiloisten MM-pronssimitalisti 2009. Hän saavutti menestystä myös nuorten tasolla voittaen vuonna 2005 Afrikan nuorten mestaruuden sekä 2006 Afrikan alle 20-vuotiaiden mestaruuden ja pronssia alle 20-vuotiaiden MM-kisoissa.


title: Houda Miled

text: Miled aloitti judon harrastamisen noin 12-vuotiaana ja osallistui myöhemmin vuonna 2002 järjestettyyn alle 17-vuotiaiden Portugalin avoimeen, jossa tuloksena oli kultaa.


title: Houda Miled

text: Miled aloitti vuoden 2008 kisaamalla helmikuussa Super maailmancupissa Pariisissa ja Hampurissa alle 78-kiloisten sarjassa. Pariisin kisoissa hän sijoittui seitsemänneksi. Saksassa Miled sijoittui lopulta viidenneksi hävittyään pronssiottelun Sae Nakazawalle. Maaliskuussa Miled osallistui Tunisian mestaruuskisoihin, jossa hän voitti kultaa alle 78-kiloisten sarjassa voitettuaan loppuottelussa Chedlya Ghlissin. Miled kilpaili seuraavan kerran toukokuussa Afrikan-mestaruuskilpailuissa, Adagirissa, Marokossa. Hän saavutti kisoissa kultaa alle 78-kiloisten sarjassa voitettuaan loppuottelussa Vivian Yusufin. Miledin vuoden viimeinen turnaus oli vuoden 2008 Pekingin olympialaiset, jotka olivat samalla hänen ensimmäiset Olympialaiset. Miled kilpaili alle 78-kiloisten sarjassa, jossa hän eteni suoraan neljännesvälieriin. Miled hävisi ottelussa Ranskan Stéphanie Possamaïlle.


title: Houda Miled

text: Miledin ensimmäinen turnaus oli vuoden 2012 Maailmancup Bulgariassa. Hän kilpaili alle 70-kiloisten sarjassa, jossa Miled saavutti kultaa voitettuaan loppuottelussa Naranjargal Tsend-Ayush. Hän voitti kisojen aikana muun muassa maailmanmestari Karen Nuniran ja marokkolaisen Asma Niangin ipponilla. Noin viikkoa myöhemmin Miled osallistui Pariisissa käytyyn IJF Grand Slam turnaukseen. Hän sijoittui viidenneksi hävittyään pronssiottelussa Lucie Décosselle. Miled osallistui vuoden toiseen Maailmancupiin 11. helmikuuta Bulgariassa, jossa hän jäi tällä kertaa viidenneksi. Miled hävisi pronssiottelussa Yuri Alvearille. Miled osallistui vielä kolmannen kerran maailmancupiin 26. helmikuuta, mutta hävisi ensimmäisessä ottelussaan Kyong Soille, joka lopulta voitti turnauksessa kultaa. Huhtikuussa Miled osallistui Afrikan-mestaruuskisoihin hallitsevana Afrikan-mestarina. Kisat toimivat samalla karsintoina tuleviin Lontoon olympialaisiin. Miled eteni aina loppuotteluun saakka, jossa hän voitti Antónia Moreiran. Olympialaisissa Miled kohtasi ainoassa ottelussaan Fei Chenin, jolle hän hävisi ipponilla.


title: Nesria Traki

text: Nesria Traki (s. 8. maaliskuuta 1972) on tunisialainen judoka, joka voitti judon Afrikan-mestaruuden vuonna 1998 Dakarissa. Hän saavutti menestystä myös kansainvälisesti voittaen pronssia vuoden 1997 välimeren kisoissa ja vuoden 2000 maailmancupissa.


title: Wisconsinin yliopisto, Milwaukee

text: University of Wisconsin-Milwaukee on julkinen yliopisto Milwaukeessa Wisconsinissa Yhdysvalloissa ja 29 000 opiskelijalla osavaltion toiseksi suurin yliopisto.


title: Wisconsinin yliopisto, Milwaukee

text: Opiskelijat toimittavat "UWM Post" ja "Leader" -sanomalehtiä. Journalismin opiskelijat toimittavat lisäksi "Frontpage Milwaukee" -verkkolehteä.


title: Anna Jantar

text: Anna Jantar, synt. "Anna Maria Szmeterling", (10. kesäkuuta 1950, Poznań – 14. maaliskuuta 1980, Varsova) oli tunnettu puolalainen laulaja. Hänen laulajanuransa alkoi vuonna 1968 kappaleella "Po ten kwiat czerwony". Vuotta myöhemmin hänestä tuli "Waganci"-yhtyeen solisti. Tältä ajalta hänen tunnetuin kappaleensa on "Co ja w tobie widziałam" (). Vuoden 1971 huhtikuussa hän avioitui yhtyeen jäsenen Jarosław Kukulskin kanssa. Hän ryhtyi soolouralle vuonna 1972 nimellä Anna Jantar. Seuraavana vuonna hän osallistui kappaleella "Najtrudniejszy pierwszy krok" () Opolun laulufestivaaleille. Jantarin aviomies sävelsi valtaosan hänen esittämistä kappaleista.


title: Anna Jantar

text: Anna Jantar sai surmansa Varsovassa LOT Polish Airlinesin lento 007:n onnettomuudessa 29-vuotiaana.


title: Orkla

text: Orkla ASA on eräs Norjan suurimmista pörssiyhtiöistä. Sen nykyisiä toimialoja ovat merkkituotteet, erikoismateriaalit, alumiinituotteet ja sijoitustoiminta. Vuoden 2015 lopussa konserni työllisti noin yli 14 000 henkeä, toimi yli 40 maassa ja sen liikevaihto oli noin 32 miljardia kruunua.


title: Orkla

text: Orklan juuret juontavat kaivosyhtiö "Løkken Verkiin", joka perustettiin vuonna 1654. Modernin Orklan perusti vuonna 1904 Christian Thams nimellä "Orkla Grube-Aktiebolag". Hän elvytti yhdessä farsundilaisen laivanvarustajan Christian Salvesenin kanssa tuolloin muutamia vuosia lakkautettuna olleen Løkken Verkin kaivostoiminnan. Orkla laskee itse perustamisvuodekseen kuitenkin vuoden 1654 ja juhli siten 350-vuotisjuhliaan vuonna 2004. Kaivostoiminta Løkkenissä loppui vuonna 1987.


title: Orkla

text: Marraskuussa 2018 tiedotettiin Orklan ja Kotipizza Groupin allekirjoittaneen yhdistymissopimuksen, jonka mukaan Orkla tekee julkisen ostotarjouksen kaikista Kotipizza Group Oyj:n osakkeista.


title: Orkla

text: Orkla Foods Finland Oy:n Suomessa 2010-luvun lopulla myytäviä tuotemerkkejä ovat Abba, Ahti, Anamma, Boy, Ekströms, Felix, Frödinge, Funlight, Grandiosa, Jacky, Kantolan, Kallen, Oolannin, Panda, Pastella, Paulúns, Risifrutti, Taffel, Tiira, Tropicana ja Vesta.


title: Ponttonisilta

text: Ponttonisilta on kelluva silta, jota kannattavat proomun tai veneen kaltaiset ponttonit. Ponttonisillat ovat yleensä väliaikaisia, mutta joskus niitä voidaan käyttää pysyvästikin. Pysyvä ponttonisilta on tarkoituksenmukainen suojaisessa paikassa, johon ei ole taloudellisesti järkevää rakentaa kiinteää siltaa. Siitä voidaan myös poistaa tai siirtää osa, jotta laivat pääsevät kulkemaan ohi.


title: Ponttonisilta

text: Sotilaskäytössä ponttonisillat ovat yleisiä. Vesistön ylityksen jälkeen ponttonisilta voidaan tuhota, jottei vihollinen saisi sitä käyttöönsä, tai purkaa ja kuljettaa uuteen ylityspaikkaan.


title: Ponttonisilta

text: Ponttonisiltoja on käytetty antiikin ajoista lähtien.


title: Marilyna

text: Marilyna on pallokalojen suku, johon kuuluu kolme lajia. Ne elävät murtovedessä kuten mangrovemetsissä Tyynenmeren rannoilla.


title: Pannonian liiga

text: Pannonian liiga (Panonska Liga, Панонска Лига) oli yksi kansainvälisistä jääkiekkosarjoista Euroopassa. Liigan seurat tulivat Unkarista, Kroatiasta, Romaniasta sekä Serbiasta, ja sitä pelattiin vuosina 2002-2004 ja 2007-2009.


title: Pannonian liiga

text:
Kroatia
Unkari
Romania
Serbia


title: Hajer Tbessi

text: Hajer Tbessi (s. 8. huhtikuuta 1971) on tunisialainen judoka, joka saavutti pronssia judon Afrikan-mestaruuskisoissa vuonna 1996 alle 61-kiloisten sarjassa ja hopeaa vuoden 1994 maailmancupissa.


title: Suomen Las Vegas

text: Suomen Las Vegas oli Yle TV2:lla lauantaisin esitettävä suomenkielinen viihdeohjelma. Ohjelman juontajaparina toimi Mikko Kivinen ja Johanna Pirttilahti. Vakiovieraina ja väliesiintyjinä nähdään Jim Salabim (Heikki Silvennoinen) ja Miss Nevada (Pia Bos). Myös yleisöstä on mukana kolme VIP-vierasta.


title: Suomen Las Vegas

text: "Suomen Las Vegasissa" esiintyi ulkomaalaisia ja suomalaisia taikureita, ajatustenlukijoita, akrobaatteja sekä tekniikkamestareita, jotka esittävät ohjelmanumeroitaan studiossa. Ohjelmassa ovat vierailleet muun muassa ajatustenlukija Max Maven kahteen otteeseen ja yhdysvaltalainen taikuri Kevin James.


title: Sami Lotila

text: Sami Lotila (s. 1965, Jyväskylä) on suomalainen vapaa toimittaja, joka toimi lokakuusta 2009 maaliskuuhun 2011 Hymyn päätoimittajana. Lotila on toiminut Tallinnaan keskittyvän vironsuomalaisten uutisportaalin Tallinna24.ee:n päätoimittaja. Lisäksi hän toimii muun muassa Kansan Uutisten avustajana. Lotila on koulutukseltaan filosofian maisteri, ja hänen pääaineensa oli kansatiede.


title: Sami Lotila

text: Lotila on asunut 1990-luvun puolivälistä lähtien Virossa ja työskennellyt freelancerina. Lotila meni ensin opiskelemaan Tarttoon vuonna 1994, ja myöhemmin hän muutti Tallinnaan. Hän on avustanut useita suomalaislehtiä ja julkaissut artikkeleita myös virolaislehdissä, sillä hän osaa hyvin viroa. Virossa Lotila on herättänyt paljon huomiota erityisesti Õhtulehden kolumnistina. Kolumneissaan hän on arvostellut muun muassa virolaisia miehiä. Suomessa Lotilan juttuja ovat julkaisseet muun muassa Hymy ja Talentumin talouslehdet Talouselämä sekä Markkinointi & Mainonta.


title: Sami Lotila

text: Sami Lotila toimi Hymy-lehden päätoimittajana vuosina 2009 - 2011. Lotilan ja hänen entisen työnantajansa Otavamedian välinen oikeudenkäynti päättyi kesällä 2012. Helsingin käräjäoikeus totesi Lotilan irtisanomisen olleen laillinen, mutta määräsi Otavamedian maksamaan Lotilalle vahingonkorvausta 52 000 euroa, koska Otavamedia ei ollut tarjonnut Lotilalle korvaavaa työpaikkaa. 52 000 on korvaus ajalta kesäkuu 2011 - kesäkuu 2012; Lotilan päätoimittajasopimus Hymyn/Otavamedian kanssa oli 5-vuotinen, ja Lotila kertoi oikeudenkäynnin jälkeen hakevansa Otavamedialta lisää korvauksia kesällä 2013. Oikeus katsoi toteen näytetyksi, että Lotilan esimiestaidoissa oli korjaamisen varaa.


title: Sami Lotila

text: Sami Lotila on kiistelty hahmo Virossa. Erityisesti hänen Todellinen Tallinna -bloginsa ja virolaislehtiin kirjotitamat kolumninsa on tulkittu virolaisvastaisiksi. Esimerkiksi tuolloinen Viron presidentin neuvonantaja Iivi Anna Masso on pitänyt Lotilaa Kremlin käskyläisenä sekä hänen kirjoituksiensa pyrkivän vahingoittamaan suomalais-virolaisia suhteita. Lotila taas on väittänyt, että Virossa on vaikeampi olla kriittinen toimittaja kuin Venäjällä. Lotilan mukaan Viron puolustusvoimain ex-komentaja Ants Laaneots määritteli Lotilan uhaksi Viron turvallisuudelle. Lotilan mukaan "todellinen Viro on "köyhä, kahtiajakautunut, menneessä elävä ja toisinajattelijoita vainoava", ja ettei se pidä huolta muusta kuin eliitistään. Talouselämässä Lotila on kirjoittanut, että "Viro tienaa prostituutiolla miljardeja", ja Helsingin Uutisissa Helsingin olevan "virolaisten 'sossu'". Lotila on myöntänytkin suhtautuvansa Viroon kaikkien asuinvuosien jälkeenkin "nihkeästi". Samoin Lotila on sanonut, että dosentti Johan Bäckmanin tutkimukset on laadukkaita ja suositeltavia. Lisäksi hänen mukaansa totuus Viron kohtalosta vuonna 1940 sijoittuu johonkin neuvostovalloituksen ja "vapaaehtoisen liittymisen" välille.


title: Esko Tulusto

text: Esko Tulusto (s. 1. huhtikuuta 1946 Lemi) on Hymy-lehden entinen päätoimittaja. Hän jäi eläkkeelle lokakuussa 2009.


title: Esko Tulusto

text: Tulusto työskenteli toimittajana Savon Sanomissa 1968–1971 ja Turun Sanomissa 1971–1972. Hänestä tuli Hymyn toimituspäällikkö vuonna 1980 ja päätoimittaja 1990.


title: Esko Tulusto

text: Hymyn päätoimittajana Tulusto joutui muutamaan otteeseen oikeuteen ja sai tuomion yksityiselämää loukkaavasta kirjoittelusta. Hänen tyttärensä on toimittaja Anna Tulusto.


title: Norsk Hydro

text: Norsk Hydro ASA on norjalainen alumiinitoimittaja ja alumiinituotteiden valmistaja. Yhtiö toimii yli 40 maassa. Norjan valtio on pääomistaja 43,8 prosentin osuudellaan.


title: Norsk Hydro

text: Sam Eyde ja Kristian Birkeland perustivat yrityksen joulukuussa 1905 nimellä "Norsk Hydro-Elektrisk Kvælstofaktieselskab". Yhtiötä rahoitti myös ruotsalainen Wallenberg-suku sekä eräät ranskalaiset pankit. Yhtiön toiminnan alku perustui Birkelandin patenttiin, jolla sähköisen valokaaren avulla tuotettiin typpipohjaista nitraattia, jota voitiin käyttää lannoitteena.


title: Norsk Hydro

text: Toisen maailmansodan alussa yritys toimi läheisessä yhteistyössä natsi-Saksan kanssa. Sen omistajana oli muun muassa IG Farben, jonka lisäksi yritys toimi yhteistyössä Luftwaffen omistaman Nordagin kanssa rakentaen alumiini- ja magnesiumtehtaita. Se toimitti myös raskasta vettä saksalaisille. Norsk Hydron raskasvesitehdas Rjukanissa joutuikin vastarintaliikkeen iskun kohteeksi (Operaatio Gunnerside).


title: Norsk Hydro

text: Yritys alkoi tuottaa magnesiumia 1951. Yritys meni myös mukaan Norjan öljyn ja kaasun tuotantoon, muun muassa Ekofisk-öljykentällä. Öljylöytöjen myötä yritys investoi huomattavasti petrokemiaan. Alumiini-investoinnit kasvoivat vuodesta 1986 ja edelleen vuonna 2002, jolloin Norsk Hydro osti saksalaisen "Vereinigte Aluminium Werke" -yhtiön. Vuonna 2004 yhtiöstä erotettiin omaksi Yara-pörssiyhtiökseen sen lannoiteliiketoiminta. Maaliskuussa 2007 yhtiön öljy- ja kaasudivisioona päätettiin erottaa ja fuusioida Statoiliin, joka fuusion myötä sai nimen StatoilHydro 1. lokakuuta samana vuonna.


title: Kissanelämää

text: Kissaelämää on Aki Sirkesalon kolmas studioalbumi. Se julkaistiin vuonna 1998 levymerkillä Epic Records.


title: Kissanelämää

text: Albumi ylsi Suomen virallisen listan sijalle 5.


title: Montassar Tabben

text: Montassar Tabben (, s. 15. joulukuuta 1982 Nabeul, Tunisia) on tunisialainen karateka, joka on saavutti pronssimitalin karaten MM-kisoissa vuonna 2006 ja Afrikan-mestaruuden vuonna 2008 alle 60-kiloisten sarjassa. Hän on otellut myös maailmancupeissa menestyksekkäästi voittaen muun muassa Saksan, Ranskan ja Italian avoimet.


title: Trombosytopenia

text: Trombosytopenia tai trombopenia tarkoittaa verihiutaleiden eli trombosyyttien liian vähäistä määrää veressä. Normaalisti terveellä ihmisellä on verihiutaleita 150–360 · 10 kappaletta litrassa verta. Lievä trombosytopenia on yleensä oireeton, mutta vaikeissa tapauksissa, trombosyyttimäärän laskiessa liian alas, voi oireina tulla mustelmia, pistemäisiä ihoverenvuotoja, sisäisiä verenvuotoja ja vuotoja ikenistä tai nenästä. Trombosytopenian hoito riippuu sen syystä, mutta lyhytaikaisena hoitona esimerkiksi verenvuotojen tyrehdyttämiseksi voidaan antaa verihiutalesiirtoja.


title: Trombosytopenia

text: Trombosytopenian syyt voidaan luokitella vähentyneeseen verihiutaleiden tuottoon tai lisääntyneeseen tuhoutumiseen. Verihiutaleiden tuottoa voivat vähentää useat sairaudet ja tilat, kuten B12-vitamiinin tai foolihapon puutos, leukemia, akuutti tulehdussairaus, maksan vajaatoiminta ja jotkin perinnölliset sairaudet. Verihiutaleiden lisääntynyttä tuhoutumista esiintyy muun muassa seuraavissa taudeissa: idiopaattinen trombosytopeeninen purppura (ITP), tromboottinen trombosytopeeninen purppura (TTP), hemolyyttis-ureeminen oireyhtymä (HUS), disseminoitunut intravaskulaarinen koagulaatio (DIC) ja SLE. Myös jotkin lääkkeet voivat vähentää verihiutaleiden määrää veressä.


title: Faten Aissa

text: Faten Aissa (s. 7. lokakuuta 1988) on tunisialainen karateka, joka saavutti pronssimitalin vuoden 2008 karaten Afrikan-mestaruuskilpailujen avoimessa luokassa.


title: Wissem Arfaoui

text: Wissem Arfaoui () on tunisialainen karateka, joka voitti Alankomaiden avoimet vuonna 2007 voittamalla loppuottelussa saksalaisen Vitali Kezin alle 80-kiloisten sarjassa. Hän sijoittui myös viidenneksi vuoden 2006 karaten MM-kisoissa alle 80-kiloisten sarjassa.


title: Dhouha Ben Othman

text: Dhouha Ben Othman on tunisialainen karateka, joka on voittanut Alankomaiden avoimet kahdesti vuosina 2007 ja 2009.


title: Nour Bououn

text: Nour Bououn on tunisialainen karateka, joka saavutti Afrikan-mestaruuden vuonna 2008 voittamalla loppuottelussa senegalilaisen Aminata Mbayen alle 53-kiloisten sarjassa. Hän kilpaili myös Saksan ja Ranskan avoimissa turnauksissa vuonna 2007, sijoittuen molemmissa turnauksissa viidenneksi alle 53-kiloisten sarjassa.


title: Volterra

text: Volterra on kunta ja kaupunki Italian Toscanan alueella Pisan maakunnassa. Kunnassa on arviolta 10 519 asukasta (vuonna 2015), ja sen pinta-ala on 251,99 neliökilometriä.


title: Volterra

text: Kunnan keskuspaikka, Volterran historiallinen kaupunki, on rakennettu korkealle kukkulalle. Kaupungin alueella oli asutusta jo neoliittisella kaudella. Myöhemmin siitä tuli etruskikulttuurin tärkeä keskus, mutta 200-luvulla eaa. se joutui roomalaisvallan alle. 1530-luvulla kaupunki oli Medicin perheen vallan alaisena.


title: Volterra

text: Volterran kuuluisimpia nähtävyyksiä ovat muun muassa 1950-luvulla löydetty roomalaisajan teatteri, Piazza dei Priorin aukio ja Santa Maria Assuntan katedraali, jossa on useita maalauksia ja freskoja. Volterra on esiintynyt myös populaarikulttuurissa. Esimerkiksi Stephenie Meyerin "Houkutus"-kirjasarjassa se on tärkeä tapahtumapaikka ja voimakkaiden vampyyrien Volturien kotikylä.


title: Rafika Dakhlaoui

text: Rafika Dakhlaoui (s. 29. kesäkuuta 1981) on tunisialainen karateka, joka voitti Italian avoimet kisat vuonna 2008 voittamalla loppuottelussa sveitsiläisen Diana Schwabin alle 60-kiloisten sarjassa. Edellisessä Italian avoimissa kilpailuissa hän sijoittui seitsemänneksi.


title: Apollo-asteroidit

text: Apollo-asteroidit muodostavat ryhmän Maan lähelle tulevia asteroideja. Ne on nimetty ensimmäisenä löydetyn jäsenensä, 1862 Apollon, mukaan. Sen olemassaolon havaitsi Karl Wilhelm Reinmuth vuonna 1932. Apollo-asteroidien luokitus pikkuplaneettojen joukossa perustuu niiden kiertorataan Auringon ympäri. Apollo-asteroideiksi luokiteltavien kappaleiden rata leikkaa Maan radan, ja niiden keskietäisyys Auringosta on Maan keskietäisyyttä suurempi tai yhtä suuri. Suurin Apollo-asteroidi on 1866 Sisyphus, jonka läpimitta on noin 8,48 km. Apollo-asteroidien joukossa on lisäksi muun muassa (29075) 1950 DA, jolla on pieni riski törmätä Maahan vuonna 2880. Uhkaavina on pidetty myös asteroideja (143649) 2003 QQ47 ja 2007 TU24. Asteroidi 4581 Asclepius ohitti Maan lähietäisyydeltä vuonna 1989. Joillain Apollo-asteroidella on myös kuu tai kaksi. Apollolla itsellään niitä on yksi, mutta esim. :llä ja :llä on jopa kaksi kuuta. Aikaisemmin Apollo-asteroideihin kuuluneen n rata muuttui Maan lähiohituksen jälkeen Apollosta Aten-radaksi 15. helmikuuta 2013.


title: Amerikanhelmipöllö

text: Amerikanhelmipöllö ("Aegolius acadicus") on Pohjois-Amerikassa elävä pieni pöllölaji.


title: Amerikanhelmipöllö

text: Aikuiset yksilöt ovat yleensä 18-21 cm pitkiä ja niiden siipien kärkiväli on noin 42-48 cm. Paino vaihtelee välillä 65-151 g. Pää on kasvopuolelta vaalea, reunoilla ja takana on ruskeita raitoja. Vaalea vartalo on ruskeiden läikkien täplittämä. Silmät ovat keltaiset ja nokka musta. Molemmat sukupuolet ovat saman näköisiä.


title: Ridha Dhrifi

text: Ridha Dhrifi on tunisialainen karateka, joka saavutti pronssia Saksan ja Alankomaiden avoimissa vuosina 2006 ja 2007 alle 70-kiloisten sarjassa.


title: Mohamed Hedi Hammachi

text: Mohamed Hedi Hammachi on tunisialainen karateka, joka saavutti pronssia Pariisin avoimissa vuonna 2007 alle 75-kiloisten sarjassa.


title: Ibrissen Hannachi

text: Ibrissen Hannachi on tunisialainen karateka, joka saavutti MM-hopeaa Espanjassa järjestetyissä karaten maailmanmestaruuskisoissa vuonna 2002. Hän hävisi alle 53-kiloisten sarjan loppuottelussa ranskalaiselle Nathalie Leroylle.


title: Kaouther Hasnaoui

text: Kaouther Hasnaoui on tunisialainen karateka, joka saavutti pronssia Afrikan-mestaruuskilpailuissa Cotonoussa, Beninissä. Hän saavutti myös Pariisin avoimissa pronssia vuonna 2006, yli 60-kiloisten sarjassa.


title: Boutheina Hasnaoui

text: Boutheina Hasnaoui (s. 27. marraskuuta 1988 Tunis) on tunisialainen karateka, joka saavutti Afrikan-mestaruuden vuonna 2008 Cotonoussa, Beninissä voittamalla alle 60-kiloisten loppuottelussa senegalilaisen Magiatte Seekin. Hän saavutti myös Pariisin avoimissa hopeaa vuonna 2007.


title: Mohamed Amine Hasnaoui

text: Mohamed Amine Hasnaoui on tunisialainen karateka, joka saavutti pronssia vuoden 2008 Afrikan-mestaruukisoissa Cotonoussa, Beninissä Hän saavutti myös kultaa Rotterdamin avoimissa vuonna 2009.


title: Fred Palmer

text: Fred Palmer (1902/1903 – 1995) oli yhdysvaltalainen radiotoimittaja ja ohiolaisen WATH-radioaseman omistaja. Hänellä oli asemallaan päivittäinen "Just Thought You'd Like to Know" -ohjelma. Ohion yliopistolla on hänen nimeään kantava journalismistipendi.


title: Fred Palmer

text: Fred Palmer valittiin National Association of Broadcasters Hall of Fameen vuonna 1985.


title: Luz (Mourão)

text: Luz on kylä (freguesia) Alentejossa, Portugalissa. Se sijaitsee Mourãon kunnassa, lähellä Espanjan rajaa.


title: Luz (Mourão)

text: Kylä tuli kuuluisaksi 2000-luvulla Alquevan padon rakennustöiden takia, jonka seurauksena muodostui Euroopan suurin tekojärvi. Tekojärvi peitti alleen vanhan Luzin kylän 350 rakennusta.


title: Luz (Mourão)

text: Portugalin hallitus ja paikalliset viranomaiset perustivat uuden kylän noin kahden kilometrin päähän. Uusi kylä rakennettiin samanlaiseksi kuin vanha kylä kopioimalla kadut, talot, kirkko ja hautausmaa.


title: Luz (Mourão)

text: Kylästä on tullut nyt turistinähtävyys. Kylän viereen on rakennettu museo (Museu da Luz), jossa kerrotaan kylän siirtoprojektista ja alueen kulttuurista.


title: Kobolttikottarainen

text: Kobolttikottarainen ("Poeoptera femoralis") on Keniassa ja Tansaniassa elävä kottaraisiin kuuluva vaarantunut varpuslintu.


title: Kobolttikottarainen

text: Kooltaan kobolttikottarainen on noin 16–18 cm. Pää, selkä, siivet ja rinta ovat väriltään tummansiniset, lähes mustat. Vatsa ja alaperä ovat väritykseltään valkoiset. Kobolttikottaraisen silmät ovat keltaiset. Aavikkokottarainen ("Speculipastor bicolor") muistuttaa ulkonäöltään kobolttikottaraista, mutta eroaa valkean siipilaikun perusteella. Lisäksi se elää huomattavasti kuivemmilla seuduilla kuin kobolttikottarainen.


title: Kobolttikottarainen

text: Kobolttikottaraiset elävät muutamin paikoin Kenian ja Tansanian kosteissa vuoristometsissä yleensä yli 1 800 metrin korkeudella merenpinnasta. Laji viettää aikansa puisen latvuksissa. Kobolttikottarainen on varsin seurallinen lintu ja kokoontuu parviksi paitsi lisääntymisaikana. Pesänsä laji rakentaa puunkoloon. Ravintonaan lintu käyttää hedelmiä.


title: Kobolttikottarainen

text: Kobolttikottaraiskannan kooksi arvioidaan 2 500–10 000 yksilöä. Suurin uhka lajille on elinympäristön tuhoutuminen laittomien hakkuiden takia. Lisäksi karjan laiduntaminen metsissä hävittää sopivia elinympäristöjä. Koska laji vaatii puunkoloja pesiäkseen, erityisesti vanhojen puiden kaataminen on sille vahingollista.


title: Carnival Corporation & plc

text: Carnival Corporation & plc on brittiläis-yhdysvaltalais-panamalainen laivanvarustamo ja maailman suurin risteilyvarustamo. Yhtiön alaisuudessa toimii 11 risteilyvarustamoa. Yhtiön päämajat ovat Lontoossa Isossa-Britanniassa ja Miamissa Yhdysvalloissa.


title: Carnival Corporation & plc

text: Carnival Cruises & plc perustettiin vuonna 1972 nimen Carnival Cruise Lines alla. Kun se saavutti aseman yhtenä maailman suosituimmista risteily-yhtiöistä, se myi julkisesti 20 prosenttia kantaosakkeistaan vuonna 1987. Yhtiö hankki toisen varustamon lippunsa alle vuonna 1989, kun se osti Holland America Linen. Seuraavaksi Carnival Cruises & plc osti Seabourn Cruise Linen. Vuonna 1993 yhtiö muutti nimensä Carnival Corporationiksi ja hankki Cunard Linen vuonna 1998 ja Costa Crocieren vuonna 2000.


title: Carnival Corporation & plc

text: Carnival plc perustettiin vuonna 2000 nimellä P & O Princess Cruises plc. Se syntyi, kun P & O hankki 1970- ja 1980-luvuilla itselleen risteilyvarustamoita, muun muassa Princess Cruisesin. Vuonna 1999 P & O Princess tuli Saksan markkinoille ostamalla enemmistöosuuden AIDA Cruisesista ja osti sen kokonaan itselleen vuonna 2000. Vuonna 2002 yhtiö ilmoitti luovansa Isoon-Britanniaan uuden risteilybrändin Ocean Village, joka aloitti toimintansa toukokuussa 2003. Tämä tapahtui sulautumana Carnival Corporationin kanssa jälkeen. Yhtiöt sulautuivat 17. huhtikuuta 2003. Samaan aikaan nimi P & O Princess poistettiin käytöstä, ja yhtiön uudeksi nimeksi tuli Carnival Corporation & plc.


title: Carnival Corporation & plc

text:
Carnival Corporation & plc:llä on useita merkittäviä laivoja, kuten seuraavat:
Carnival Cruises & plc:n kotisivut


title: M/S Ruby Princess

text: M/S Ruby Princess on Princess Cruisesin Grand-luokan toistaiseksi uusin loistoristerilijä. Aluksen kastoivat Trista Sutter ja Ryan Sutter.


title: Tenstan metroasema

text: Tenstan metroasema on asema Tukholman metron sinisellä linjalla Tenstan kaupunginosassa. Asema avattiin 31. elokuuta 1975, jolloin se oli metron 86. asema. Asema sijaitsee Rinkebyn ja Hjulstan välissä 20–22 metrin syvyydessä.


title: Tenstan metroasema

text: Vuonna 2015 asemaa käytti vuorokaudessa noin 6 900 matkustajaa.


title: Tenstan metroasema

text: Asemalla on Helga Henschenin taideteos "En ros till invandrarna".


title: Eugène Viollet-le-Duc

text: Eugene Viollet-le-Duc (27. tammikuuta 1814 Pariisi – 17. syyskuuta 1879 Lausanne, Sveitsi) oli ranskalainen arkkitehti ja arkkitehtuurin tutkija. Hän on tunnettu lukuisien keskiaikaisten rakennusten entisöijänä. Viollet-le-Duc suunnitteli muun muassa Notre Dame katedraalin, Saint-Denisin basilikan ja Carcassonnen linnoitetun kaupungin entistämistyöt.


title: Michelangelo Minieri

text: Michelangelo Minieri (s. 29. toukokuuta 1981 Rooma) on italialainen jalkapalloilija, joka pelaa Vicenza Calciossa. Hänen pelipaikkansa on puolustaja. Urallaan hän on edustanut esim. Calcio Cataniaa, ACF Fiorentinaa ja Perugiaa. Puolustajan kasvattajaseura on SS Lazio.